title: 2004/846/ΕΚ: Απόφαση Proxima/2/2004 της Επιτροπής ̠ολιτικής και Ασφάλειας, της 30ής Νοεμβρίου 2004, σχετικά με τον διορισμό του Αρχηγού της Αστυνομικής Αποστολής της ΕΕ στην ̠ρώην Γιουγκοσλαβική Δημοκρατία της Μακεδονίας, EUPOL Proxima

text:
               14.12.2004

               EL

               Επίσημη Εφημερίδα της Ευρωπαϊκής Ένωσης

               L 367/29

      ΑΠΌΦΑΣΗ PROXIMA/2/2004 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ

   της 30ής Νοεμβρίου 2004
   σχετικά με τον διορισμό του Αρχηγού της Αστυνομικής Αποστολής της ΕΕ στην Πρώην Γιουγκοσλαβική Δημοκρατία της Μακεδονίας, EUPOL Proxima
   (2004/846/ΕΚ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   'Εχοντας υπόψη:
   τη συνθήκη για την Ευρωπαϊκή 'Ενωση, και ιδίως το άρθρο 25 παράγραφος 3,
   την κοινή δράση 2004/789/ΚΕΠΠΑ του Συμβουλίου, της 22ας Νοεμβρίου 2004, για την παράταση της Αστυνομικής Αποστολής της ΕΕ στην Πρώην Γιουγκοσλαβική Δημοκρατία της Μακεδονίας (EUPOL PROXIMA), και ιδίως το άρθρο 8, παράγραφος 1,
   Εκτιμώντας τα ακόλουδα:

               (1)

               Το άρθρο 8 παράγραφος 1 της κοινής δράσης 2004/789/ΚΕΠΠΑ προβλέπει ότι το Συμβούλιο εξουσιοδοτεί την Επιτροπή Πολιτικής και Ασφάλειας να λαμβάνει τις σχετικές αποφάσεις σύμφωνα με το άρθρο 25 ΣΕΕ, συμπεριλαμβανομένης της εξουσίας να διορίζει κατόπιν προτάσεως του Γενικού Γραμματέα/Υπάτου Εκπροσώπου, τον Αρχηγό της Αποστολής.

               (2)

               Ο Γενικός Γραμματέας/'Υπατος Εκπρόσωπος πρότεινε τον διορισμό του κ. Jürgen SCHOLZ,

         ΑΠΟΦΑΣΙΖΕΙ:
   Άρθρο 1
   Ο κ. Jürgen SCHOLZ διορίζεται Αρχηγός της Αστυνομικής Αποστολής της Ευρωπαϊκής 'Ενωσης στην Πρώην Γιουγκοσλαβική Δημοκρατία της Μακεδονίας (EUPOL PROXIMA) από τις 15 Δεκεμβρίου 2004.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.
   Εφαρμόζεται έως τις 14 Δεκεμβρίου 2005.

      Βρυξέλλες, 30 Νοεμβρίου 2004.

            Για την Επιτροπή Πολιτικής και Ασφάλειας

            Ο Πρόεδρος

         A. HAMER


Avis juridique important

|

41992D0470

92/470/ΕΚΑΧ: Απόφαση των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου της 8ης Σεπτεμβρίου 1992 σχετικά με ορισμένες τεχνικές λεπτομέρειες εφαρμογής της απόφασης 92/285/ΕΚΑΧ περί απαγορεύσεως των συναλλαγών μεταξύ της Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου

Επίσημη Εφημερίδα αριθ. L 266 της 12/09/1992 σ. 0029 - 0030

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ  της 8ης Σεπτεμβρίου 1992  σχετικά με ορισμένες τεχνικές λεπτομέρειες εφαρμογής της απόφασης 92/285/ΕΚΑΧ περί απαγορεύσεως των συναλλαγών μεταξύ της  Ευρωπαϊκής Κοινότητας Άνθρακα και Χάλυβα και των Δημοκρατιών της Σερβίας και του Μαυροβουνίου  (92/470/ΕΚΑΧ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,  Εκτιμώντας:  ότι την 1η Ιουνίου 1992 εκδόθηκε η απόφαση 92/285/ΕΚΑΧ των αντιπροσώπων των κυβερνήσεων των κρατών μελών συνελθόντων στα πλαίσια του Συμβουλίου περί απαγορεύσεως των συναλλαγών μεταξύ της Κοινότητας και των Δημοκρατιών της Σερβίας και του Μαυροβουνίου  (1)-  ότι έχει ουσιώδη σημασία η εξασφάλιση της αποτελεσματικής εφαρμογής του αποκλεισμού στις Δημοκρατίες της Σερβίας και του Μαυροβουνίου-  ότι, προς το σκοπό αυτό, είναι αναγκαίο να ασκείται επαρκής αποτελεσματικός έλεγχος των εξαγωγών από την Κοινότητα-  ότι ο έλεγχος αυτός συνεπάγεται μέτρα που έχουν σκοπό να εξασφαλίσουν ότι δεν θα σημειώνονται εκτροπές εμπορευμάτων που εξάγονται από την Κοινότητα προς ορισμένες όμορες Δημοκρατίες ή εδάφη των δύο αυτών Δημοκρατιών-  ότι, κατά συνέπεια, οι εξαγωγές αυτές υπόκεινται σε προηγούμενη έγκριση εξαγωγής που εκδίδεται από τις αρμόδιες αρχές των κρατών μελών, σε στενή συνεργασία με τις αρχές της Δημοκρατίας ή του εδάφους εισαγωγής-  Σε συμφωνία με την Επιτροπή,  ΑΠΟΦΑΣΙΖΟΥΝ:  Άρθρο 1  Η εξαγωγή στη Δημοκρατία της Βοσνίας-Ερζεγοβίνης, τη Δημοκρατία της Κροατίας, καθώς και το έδαφος της πρώην γιουγκοσλαβικής Δημοκρατίας της Μακεδονίας όλων των αγαθών και προϊόντων καταγωγής ή προέλευσης Κοινότητας και υπαγομένων στη συνθήκη  ΕΚΑΧ, εξαρτάται από την προσκόμιση προηγούμενης έγκρισης για εξαγωγή προς αυτές τις Δημοκρατίες ή αυτό το έδαφος, η οποία εκδίδεται από τις αρμόδιες αρχές των κρατών μελών.  Άρθρο 2  Η προηγούμενη έγκριση εξαγωγής εκδίδεται υπό την προϋπόθεση ότι έχει εκδοθεί άδεια εισαγωγής από τις αρμόδιες αρχές της Δημοκρατίας της Βοσνίας-Ερζεγοβίνης, της Δημοκρατίας της Κροατίας ή του εδάφους της πρώην γιουγκοσλαβικής Δημοκρατίας της  Μακεδονίας, ανάλογα με το πού πραγματοποιείται η εισαγωγή.  Πρέπει να υπάρχουν εγγυήσεις ότι οι αρχές αυτές θα βεβαιώνουν την άφιξη των εμπορευμάτων για τα οποία έχει εκδοθεί η προηγούμενη έγκριση εξαγωγής.  Άρθρο 3  Η Επιτροπή εγκρίνει τα αναγκαία μέτρα για την εφαρμογή του ανωτέρω άρθρου 2.  Η Επιτροπή επικουρείται από επιτροπή που απαρτίζεται από τους αντιπροσώπους των κρατών μελών και της οποίας προεδρεύει αντιπρόσωπος της Επιτροπής.  Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή γνωμοδοτεί επί του σχεδίου εντός προθεσμίας την οποία ορίζει ο πρόεδρος αυτής ανάλογα με τον επείγοντα χαρακτήρα του θέματος.  Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών  μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στη ψηφοφορία.  Η Επιτροπή θεσπίζει μέτρα τα οποία μπορούν να εφαρμοστούν αμέσως. Εάν όμως τα μέτρα αυτά δεν είναι σύμφωνα με τη γνώμη που διατύπωσε η επιτροπή, ανακοινώνονται αμέσως από την Επιτροπή στο Συμβούλιο.  Στην περίπτωση αυτή η Επιτροπή αναβάλλει την εφαρμογή των μέτρων που αποφάσισε για διάστημα 15 ημερών.  Το Συμβούλιο μπορεί με ειδική πλειοψηφία να λάβει διαφορετική απόφαση μέσα στην προθεσμία που προβλέπεται στο προηγούμενο εδάφιο.  Άρθρο 4  Οι διαδικασίες που αναφέρονται στα άρθρα 1 και 2 του παρόντος κανονισμού δεν εφαρμόζονται στις εξαγωγές:  α) που απορρέουν από συμβάσεις ή τροποποιήσεις συμβάσεων οι οποίες συνήφθησαν πριν από την έναρξη ισχύος του παρόντος κανονισμού, εφόσον η εκτέλεσή τους άρχισε πριν από την ημερομηνία αυτή-  β) που αφορούν τρόφιμα ή εξοπλισμό και προϊόντα για αυστηρά ιατρικούς σκοπούς, για ουσιώδεις ανθρωπιστικές ανάγκες ή για δραστηριότητες που αφορούν την Unprofor, τη συνδιάσκεψη για τη Γιουγκοσλαβία ή την αποστολή παρακολούθησης της Ευρωπαϊκής  Κοινότητας-  γ) που η αξία τους δεν υπερβαίνει τα 1 000 Ecu.  Η εξαίρεση του στοιχείου α) παύει να εφαρμόζεται από 1ης Νοεμβρίου 1992.  Άρθρο 5  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Παράγει αποτελέσματα επτά ημέρες μετά τη δημοσίευσή του. Βρυξέλλες, 8 Σεπτεμβρίου 1992. Ο Πρόεδρος  N. LAMONT   (1) ΕΕ αριθ. L 151 της 3. 6. 1992, σ. 20.


title: Απόφαση (ΕΕ) 2015/1687 του Ευρωπαϊκού Κοινοβουλίου, της 29ης Απριλίου 2015, σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Υπηρεσίας για το οικονομικό έτος 2013

text:
               30.9.2015

               EL

               Επίσημη Εφημερίδα της Ευρωπαϊκής Ένωσης

               L 255/342

      ΑΠΟΦΑΣΗ (ΕΕ) 2015/1687 ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ
      της 29ης Απριλίου 2015
      σχετικά με την απαλλαγή όσον αφορά την εκτέλεση του προϋπολογισμού της Ευρωπαϊκής Αστυνομικής Υπηρεσίας για το οικονομικό έτος 2013
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

                  —

                  έχοντας υπόψη τους οριστικούς ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2013,

                  —

                  έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της Ευρωπαϊκής Αστυνομικής Υπηρεσίας για το οικονομικό έτος 2013, που συνοδεύεται από τις απαντήσεις της Υπηρεσίας (1),

                  —

                  έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2013, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τη σύσταση του Συμβουλίου, της 17ης Φεβρουαρίου 2015, σχετικά με τη χορήγηση απαλλαγής στην Υπηρεσία όσον αφορά την εκτέλεση του προϋπολογισμού για το οικονομικό έτος 2013 (05304/2015 — C8-0054/2015),

                  —

                  έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

                  —

                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (3),

                  —

                  έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (4), και ιδίως το άρθρο 208,

                  —

                  έχοντας υπόψη την απόφαση 2009/371/ΔΕΥ του Συμβουλίου, της 6ης Απριλίου 2009, για την ίδρυση Ευρωπαϊκής Αστυνομικής Υπηρεσίας (Ευρωπόλ) (5), και ιδίως το άρθρο 43,

                  —

                  έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

                  —

                  έχοντας υπόψη τον κατ' εξουσιοδότηση κανονισμό (ΕΕ) αριθ. 1271/2013 της Επιτροπής, της 30ής Σεπτεμβρίου 2013, για τη θέσπιση του δημοσιονομικού κανονισμού-πλαισίου για τους οργανισμούς που αναφέρονται στο άρθρο 208 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7), και ιδίως το άρθρο 108,

                  —

                  έχοντας υπόψη το άρθρο 94 και το παράρτημα V του Κανονισμού του,

                  —

                  έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A8-0080/2015),

         1.

            χορηγεί απαλλαγή στον διευθυντή της Ευρωπαϊκής Αστυνομικής Υπηρεσίας όσον αφορά την εκτέλεση του προϋπολογισμού της Υπηρεσίας για το οικονομικό έτος 2013·

         2.

            εκθέτει τις παρατηρήσεις του στο ψήφισμα που ακολουθεί·

         3.

            αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος της, στον διευθυντή της Ευρωπαϊκής Αστυνομικής Υπηρεσίας, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

               Ο Πρόεδρος

            Martin SCHULZ

               Ο Γενικός Γραμματέας

            Klaus WELLE

         (1)  ΕΕ C 442 της 10.12.2014, σ. 290.

         (2)  Βλέπε υποσημείωση 1.

         (3)  ΕΕ L 248 της 16.9.2002, σ. 1.

         (4)  ΕΕ L 298 της 26.10.2012, σ. 1.

         (5)  ΕΕ L 121 της 15.5.2009, σ. 37.

         (6)  ΕΕ L 357 της 31.12.2002, σ. 72.

         (7)  ΕΕ L 328 της 7.12.2013, σ. 42.


Avis juridique important

|

32000D1031

Απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του προγράμματος κοινοτικής δράσης «Νεολαία»

Επίσημη Εφημερίδα αριθ. L 117 της 18/05/2000 σ. 0001 - 0010

Απόφαση αριθ. 1031/2000/ΕΚ του Ευρωπαϊκού Κοινοβουλίου και του Συμβουλίουτης 13ης Απριλίου 2000για τη θέσπιση του προγράμματος κοινοτικής δράσης "Νεολαία"ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),τη γνώμη της Επιτροπής των Περιφερειών(3),Αποφασίζοντας σύμφωνα με τη διαδικασία του άρθρου 251 της συνθήκης(4), υπό το φως του κοινού σχεδίου που εγκρίθηκε από την επιτροπή συνδιαλλαγής στις 9 Μαρτίου 2000,Εκτιμώντας τα ακόλουθα:(1) Η συνθήκη για την ίδρυση της Ευρωπαϊκής Κοινότητας ορίζει ότι η δράση της Κοινότητας συμβάλλει, μεταξύ άλλων, στην ανάπτυξη παιδείας και επαγγελματικής εκπαίδευσης υψηλού επιπέδου. Ο στόχος αυτός επιβεβαιώνεται αποφασιστικά από τη συνθήκη του Άμστερνταμ που υπογράφηκε στις 2 Οκτωβρίου 1997 και η οποία αναφέρει ότι στόχος της Κοινότητας είναι επίσης να προωθήσει την ανάπτυξη του υψηλότερου δυνατού επιπέδου γνώσης για τους λαούς της μέσω της ευρείας πρόσβασης στην εκπαίδευση και της συνεχούς αναπροσαρμογής των γνώσεων.(2) Το Ευρωπαϊκό Κοινοβούλιο και το Συμβούλιο, με την απόφασή τους αριθ. 818/95/ΕΚ της 14ης Μαρτίου 1995, για την έγκριση της τρίτης φάσης του προγράμματος "Νεολαία για την Ευρώπη"(5), θέσπισαν πρόγραμμα δράσης για τη συνεργασία στον τομέα της νεολαίας. Βάσει της πείρας που αποκτήθηκε από αυτό το πρόγραμμα, είναι σκόπιμο να συνεχιστεί και να ενισχυθεί η συνεργασία και η κοινοτική δράση στον εν λόγω τομέα.(3) Το έκτακτο Ευρωπαϊκό Συμβούλιο για την απασχόληση, που έλαβε χώρα στο Λουξεμβούργο στις 20 και 21 Νοεμβρίου 1997, ενέκρινε συντονισμένη στρατηγική για την απασχόληση, όσου η διά βίου εκπαίδευση και κατάρτιση διαδραματίζουν θεμελιώδη ρόλο στην εφαρμογή των κατευθυντήριων γραμμών του ψηφίσματος του Συμβουλίου της 15ης Δεκεμβρίου 1997(6) για τις πολιτικές των κρατών μελών στον τομέα της απασχόλησης, προκειμένου να τονωθεί η ικανότητα απασχόλησης, η προσαρμοστικότητα και το επιχειρηματικό πνεύμα και να προωθηθεί η ισότητα των ευκαιριών.(4) Η Επιτροπή, στην ανακοίνωσή της "Για μια Ευρώπη της γνώσης" καθόρισε κατευθύνσεις για τη δημιουργία ενός ανοικτού και δυναμικού ευρωπαϊκού εκπαιδευτικού χώρου, ικανού να επιτύχει το στόχο της διά βίου εκπαίδευσης και κατάρτισης.(5) Η Λευκή Βίβλος της Επιτροπής "Διδασκαλία και μάθηση: προς την κοινωνία της γνώσης" αναφέρει ότι η ανάδυση της κοινωνίας της γνώσης συνεπάγεται την ενθάρρυνση της απόκτησης νέων γνώσεων και ότι πρέπει συνεπώς να δοθούν κίνητρα για τη μάθηση σε κάθε περίσταση. Η Πράσινη Βίβλος της Επιτροπής "Εκπαίδευση, κατάρτιση, έρευνα: τα εμπόδια στη διακρατική κινητικότητα" τονίζει τα οφέλη της κινητικότητας για τα άτομα και για την ανταγωνιστικότητα στην Ευρωπαϊκή Ένωση.(6) Πρέπει να προωθηθεί η έννοια του ενεργού πολίτη, να ενισχυθούν οι δεσμοί μεταξύ των μέτρων που εφαρμόζονται στο πλαίσιο του παρόντος προγράμματος και να ενταθεί ο αγώνας υπέρ του σεβασμού των δικαιωμάτων του ανθρώπου και κατά του αποκλεισμού σε όλες του τις μορφές, συμπεριλαμβανομένου του ρατσισμού και της ξενοφοβίας. Πρέπει να δοθεί ιδιαίτερη προσοχή στην εξάλειψη των διακρίσεων και στην προώθηση της ισότητας των ευκαιριών μεταξύ γυναικών και ανδρών.(7) Οι δράσεις του εν λόγω προγράμματος θα πρέπει να απευθύνονται σε όλους τους νέους και όχι μόνον στους μυημένους ή/και όσους ανήκουν σε οργανώσεις νεολαίας. Η Επιτροπή και τα κράτη μέλη θα πρέπει, κατά συνέπεια, να αναλάβουν τη διοχέτευση των καταλλήλων πληροφοριών και τη διάδοση των δράσεων αυτών.(8) Η παρούσα απόφαση θεσπίζει ένα κοινοτικό πλαίσιο με στόχο να συμβάλει στην ανάπτυξη διακρατικών δραστηριοτήτων εθελοντικής υπηρεσίας. Τα κράτη μέλη πρέπει να προσπαθήσουν να λάβουν τα κατάλληλα και συντονισμένα μέτρα προκειμένου να αρθούν τα νομικά και διοικητικά εμπόδια εις τρόπον ώστε να βελτιωθεί περαιτέρω η πρόσβαση των νέων στο πρόγραμμα και να διευκολυνθεί η αναγνώριση της ιδιαιτερότητας της εθελοντικής υπηρεσίας για νέους.(9) Ειδικότερα, οι ανταλλαγές μεταξύ νέων συμβάλλουν στη δημιουργία αμοιβαίας εμπιστοσύνης, στην ενίσχυση της δημοκρατίας, στην εδραίωση της ανοχής, στη θέληση για συνεργασία και στην αλληλεγγύη μεταξύ των νέων γενεών, και ότι, επομένως, έχουν κρίσιμη σημασία για τη συνοχή και την περαιτέρω ανάπτυξη της Ένωσης.(10) Η συμμετοχή των νέων σε δραστηριότητες εθελοντικής υπηρεσίας αποτελεί μια μορφή άτυπης εκπαίδευσης που οδηγεί στην απόκτηση πρόσθετων γνώσεων και η ποιότητα της οποίας θα βασίζεται κατά μεγάλο μέρος στις δέουσες ενέργειες προετοιμασίας, συμπεριλαμβανομένων των γλωσσικών και πολιτιστικών. Συμβάλλει στον μελλοντικό προσανατολισμό τους και στη διεύρυνση του ορίζοντά τους, ευνοεί την ανάπτυξη των κοινωνικών τους προσόντων, της ιδιότητας του ενεργού πολίτη, μιας ισορροπημένης ενσωμάτωσης στην κοινωνία από οικονομικής, κοινωνικής και πολιτιστικής πλευράς, συμπεριλαμβανομένης της προετοιμασίας για τον επαγγελματικό βίο, και προωθεί την επίγνωση μιας αυθεντικής ευρωπαϊκής ιθαγένειας.(11) Στο ψήφισμά του της 14ης Μαΐου 1998 σχετικά με την πολιτική ενημέρωσης και επικοινωνίας στην Ευρωπαϊκή Ένωση(7) το Ευρωπαϊκό Κοινοβούλιο αναφέρει ότι, όσον αφορά τα προγράμματα ενίσχυσης και δράσης, η επιλογή των σχεδίων πρέπει να γίνεται με μεγαλύτερη διαφάνεια και να αιτιολογείται σαφέστερα προς εκείνους που τα υποβάλλουν.(12) Η Επιτροπή και τα κράτη μέλη πρέπει να προσπαθήσουν να εξασφαλίσουν τη συμπληρωματικότητα μεταξύ των δραστηριοτήτων ευρωπαϊκής εθελοντικής υπηρεσίας και των αναλόγων ενεργειών σε εθνικό επίπεδο.(13) Το Ευρωπαϊκό Κοινοβούλιο και το Συμβούλιο, με την απόφασή τους αριθ. 253/200/ΕΚ για την εκπαίδευση και το Συμβούλιο με την απόφασή του 1999/382/ΕΚ, της 26ης Απριλίου 1999, για την κατάρτιση, θέσπισαν προγράμματα κοινοτικής δράσης στους τομείς της εκπαίδευσης και της κατάρτισης, αντιστοίχως, τα οποία, μαζί με το πρόγραμμα "Νεολαία", συμβάλλουν στην Ευρώπη της γνώσης.(14) Η πολιτική συνεργασίας στον τομέα της νεολαίας συμβάλλει στην προώθηση της άτυπης εκπαίδευσης, και επομένως στη διά βίου μάθηση, και αυτή η πολιτική πρέπει να αναπτυχθεί περαιτέρω.(15) Η ένταξη των νέων στον κόσμο της εργασίας αποτελεί ουσιαστική συνιστώσα της ένταξής τους στην κοινωνία, και η ένταξη αυτή πραγματοποιείται επίσης με μια αναγνώριση και αξιοποίηση όλων των γνώσεων και ικανοτήτων τους που αποκτήθηκαν στο πλαίσιο εμπειριών άτυπης παιδείας.(16) Για να αυξηθεί η προστιθέμενη αξία της κοινοτικής δράσης, είναι ανάγκη να διασφαλισθεί, σε όλα τα επίπεδα από την Επιτροπή συνεργαζόμενη με τα κράτη μέλη, η συνοχή και σνμπληρωματικότητα μεταξύ των δράσεων που υλοποιούνται στο πλαίσιο της παρούσας απόφασης και των άλλων συναφών κοινοτικών πολιτικών, μέσων και δράσεων.(17) Είναι σημαντικό η επιτροπή του προγράμματος "Νεολαία" να διαβουλεύεται, βάσει ρυθμίσεων που θα καθοριστούν, με τις επιτροπές που είναι υπεύθυνες για την εφαρμογή των προγραμμάτων της Κοινότητας στους τομείς της επαγγελματικής κατάρτισης και της εκπαίδευσης (Leonardo Da Vinci και Σωκράτης). Είναι σημαντικό η επιτροπή του προγράμματος "Νεολαία" να ενημερώνεται τακτικά σχετικά με τις κοινοτικές πρωτοβουλίες που αναλαμβάνονται στους τομείς της εκπαίδευσης, της επαγγελματικής κατάρτισης και της νεολαίας.(18) Τα Ευρωπαϊκά Συμβούλια του Έσσεν (9 και 10 Δεκεμβρίου 1994) και των Καννών (26 και 27 Ιουνίου 1995) υπογράμμισαν την ανάγκη να αναληφθεί περαιτέρω δράση για την προώθηση της κοινωνικής και επαγγελματικής ένταξης των νέων στην Ευρώπη. Στα συμπεράσματα του Ευρωπαϊκού Συμβουλίου της Φλωρεντίας (21 και 22 Ιουνίου 1996) υπογραμμίσθηκε ότι πρέπει να διευκολυνθεί η ένταξη των νέων στον επαγγελματικό βίο. Το Ευρωπαϊκό Συμβούλιο του Άμστερνταμ (15 έως 17 Ιουνίου 1997) εξέφρασε την υποστήριξή του για τις μη κερδοσκοπικές δραστηριότης. Το Ευρωπαϊκό Κοινοβούλιο και το Συμβούλιο εξέδωσαν την απόφαση 1686/98/ΕΚ, της 20ης Ιουλίου 1998, για τη θέσπιση προγράμματος κοινοτικής δράσης "Ευρωπαϊκή εθελοντική υπηρεσία των νέων"(8).(19) Οι δραστηριότητες ευρωπαϊκής εθελοντικής υπηρεσίας δεν υποκαθιστούν τη στρατιωτική θητεία, τις εναλλακτικές μορφές θητείας που προβλέπονται ειδικότερα για τους αντιρρησίες συνείδησης ή την υποχρεωτική πολιτική θητεία που υπάρχει σε διάφορα κράτη μέλη, και δεν πρέπει να περιορίζουν ή να υποκαθιστούν τη δυνητική ή πραγματική αμειβόμενη εργασία.(20) Η χορήγηση αδειών διαμονής και, ενδεχομένως, θεωρήσεων εμπίπτει στην αρμοδιότητα των αρχών των κρατών μελών και η έννοια του νόμιμου κατοίκου ορίζεται από το εθνικό δίκαιο.(21) Το Ευρωπαϊκό Κοινοβούλιο στις 2 Ιουλίου 1998 ενέκρινε ψήφισμα σχετικά με την προώθηση του ρόλου των σωματείων και των ιδρυμάτων στην Ευρώπη(9). Ο εθελοντικός τομέας θα πρέπει επίσης να διαδραματίσει σημαντικό ρόλο προκειμένου να δοθεί η δυνατότητα σε όλους τους νέους, ιδιαίτερα εκείνους με τις μεγαλύτερες δυσκολίες, να συμμετάσχουν στα προγράμματα αυτά.(22) Η Επιτροπή και τα κράτη μέλη μεριμνούν για την προώθηση της συνεργασίας τους με τις μη κυβερνητικές οργανώσεις που αναπτύσσουν δράση στον τομέα της νεολαίας και στον κοινωνικό τομέα, καθώς και στους τομείς του περιβάλλοντος, του πολιτισμού, του αθλητισμού και της καταπολέμησης των διαφόρων μορφών αποκλεισμού.(23) Η συμφωνία για τον Ευρωπαϊκό Οικονομικό Χώρο (συμφωνία ΕΟΧ) προβλέπει διευρυμένη συνεργασία στον τομέα της εκπαίδευσης, της κατάρτισης και της νεολαίας μεταξύ της Ευρωπαϊκής Κοινότητας και των κρατών μελών της, αφενός, και των χωρών της Ευρωπαϊκής Ζώνης Ελευθέρων Συναλλαγών (ΕΖΕΣ), που ανήκουν στον Ευρωπαϊκό Οικονομικό Χώρο, αφετέρου. Η συμφωνία ΕΟΧ καθορίζει τις διαδικασίες συμμετοχής των χωρών της ΕΖΕΣ που συμμετέχουν στον ΕΟΧ, στα προγράμματα της Ευρωπαϊκής Κοινότητας στους τομείς της εκπαίδευσης, της κατάρτισης και της νεολαίας.(24) Πρέπει να προβλεφθεί η δυνατότητα συμμετοχής στο παρόν πρόγραμμα των συνδεδεμένων χωρών της Κεντρικής και της Ανατολικής Ευρώπης (ΧΚΑΕ), σύμφωνα με τις προϋποθέσεις που ορίζονται στις ευρωπαϊκές συμφωνίες, στα πρόσθετα πρωτόκολλά τους και στις αποφάσεις των αντίστοιχων συμβουλίων σύνδεσης, της Κύπρου με χρηματοδότηση από συμπληρωματικές πιστώσεις σύμφωνα με διαδικασίες που θα συμφωνηθούν με τη χώρα αυτή, καθώς και της Μάλτας και της Τουρκίας με χρηματοδότηση από συμπληρωματικές πιστώσεις σύμφωνα με τις διατάξεις της συνθήκης.(25) Πρέπει να εξασφαλιστεί, σε συνεργασία μεταξύ της Επιτροπής και των κρατών μελών, η παρακολούθηση και συνεχής αξιολόγηση του παρόντος προγράμματος ώστε να είναι εφικτή η αναπροσαρμογή, ιδίως των προτεραιοτήτων για την υλοποίηση των μέτρων.(26) Επειδή, σύμφωνα με τις αρχές της επικουρικότητας και της αναλογικότητας όπως ορίζονται στο άρθρο 5 της συνθήκης, οι στόχοι της προτεινόμενης δράσης για την ανάπτυξη και ενίσχυση μιας πολιτικής συνεργασίας υπέρ της νεολαίας, συμπεριλαμβανομένης της ευρωπαϊκής εθελοντικής υπηρεσίας και των ανταλλαγών των νέων τόσο μέσα στην Κοινότητα όσο και με τρίτες χώρες, δεν μπορούν να υλοποιηθούν με ικανοποιητικό τρόπο από τα κράτη μέλη λόγω της πολυπλοκότητας και της πολυμορφίας στο χώρο της νεολαίας μπορούν, συνεπώς, να πραγματοποιηθούν καλύτερα στο κοινοτικό επίπεδο λόγω της διακρατικής διάστασης των κοινοτικών δράσεων και μέτρων. Η παρούσα απόφαση δεν υπερβαίνει τα αναγκαία μέσα για την επίτευξη των στόχων αυτών.(27) Η παρούσα απόφαση ορίζει, για το σύνολο της διάρκειας του προγράμματος, χρηματοδοτικό πλαίσιο που αποτελεί προνομιακή αναφορά για την αρμόδια για τον προϋπολογισμό αρχή, κατά τη διάρκεια της ετήσιας διαδικασίας του προϋπολογισμού, κατά την έννοια του σημείου 33 της Διοργανικής Συμφωνίας, της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(10).(28) Τα απαιτούμενα μέτρα για την εφαρμογή της παρούσας απόφασης θεσπίζονται σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(11),ΑΠΟΦΑΣΙΖΟΥΝ:Άρθρο 1Θέσπιση του προγράμματος1. Η παρούσα απόφαση θεσπίζει το κοινοτικό πρόγραμμα δράσης "Νεολαία", αποκαλούμενο στο εξής "το παρόν πρόγραμμα" σχετικά με την πολιτική συνεργασίας στον τομέα της νεολαίας, συμπεριλαμβανομένης της ευρωπαϊκής εθελοντικής υπηρεσίας και των ανταλλαγών των νέων τόσο μέσα στην Κοινότητα όσο και με τρίτες χώρες.2. Το παρόν πρόγραμμα εφαρμόζεται για την περίοδο από την 1η Ιανουαρίου 2000 έως τις 31 Δεκεμβρίου 2006.3. Το παρόν πρόγραμμα συμβάλλει στην προαγωγή της "Ευρώπης της γνώσης", με την ανάπτυξη ενός ευρωπαϊκού χώρου συνεργασίας στον τομέα της πολιτικής για τη νεολαία, βάσει άτυπων μορφών εκπαίδευσης και κατάρτισης. Προάγει τη διά βίου μάθηση και την ανάπτυξη των γνώσεων, των δεξιοτήτων και των ικανοτήτων που ευνοούν την ενεργό άσκηση της ιδιότητας του πολίτη και την ικανότητα απασχόλησης.4. Το παρόν πρόγραμμα στηρίζει και συμπληρώνει τις ενέργειες που διεξάγονται από τα κράτη μέλη εντός της επικράτειάς τους, σεβόμενο πλήρως την πολιτιστική και γλωσσική τους πολυμορφία.Άρθρο 2Στόχοι του προγράμματος1. Για να δοθεί στους νέους η δυνατότητα να αποκτήσουν γνώσεις, δεξιότητες και ικανότητες που μπορούν να αποτελέσουν ένα από τα θεμέλια της μελλοντικής τους εξέλιξης, και να μπορέσουν να ασκήσουν υπεύθυνα την ιδιότητα του υπεύθυνου πολίτη που θα διευκολύνει την ενεργό ένταξή τους στην κοινωνία, λαμβανομένης επίσης υπόψη της σημασίας της προώθησης ίσων ευκαιριών, τό παρόν πρόγραμμα έχει τους ακόλουθους στόχους:α) να προωθηθεί η ενεργός συμβολή των νέων στο ευρωπαϊκό οικοδόμημα μέσω της συμμετοχής τους σε διακρατικές ανταλλαγές, μέσα στην Κοινότητα ή με τρίτες χώρες, ώστε να αναπτυχθεί η κατανόηση της ευρωπαϊκής πολιτιστικής ποικιλομορφίας, καθώς και των θεμελιωδών κοινών αξιών της, υποστηρίζοντας έτσι την προαγωγή του σεβασμού των δικαιωμάτων του ανθρώπου και την καταπολέμηση του ρατσισμού, του αντισημιτισμού και της ξενοφοβίας·β) να ενισχυθεί το αίσθημα της αλληλεγγύης μεταξύ τους, με την εκτενέστερη συμμετοχή νέων σε διακρατικές κοινωφελείς δραστηριότητες μέσα στην Κοινότητα ή με τρίτες χώρες, ειδικότερα εκείνες με τις οποίες η Κοινότητα έχει συνάψει συμφωνίες συνεργασίας·γ) να ενθαρρυνθεί η πρωτοβουλία, το επιχειρηματικό πνεύμα και η δημιουργικότητα των νέων προκειμένου να αναλάβουν ενεργό ρόλο στην κοινωνία, προωθώντας παράλληλα την αναγνώριση της αξίας μιας εκπαιδευτικής εμπειρίας άτυπου χαρακτήρα που έχει αποκτηθεί σε ευρωπαϊκό πλαίσιο·δ) να ενισχυθεί η συνεργασία στον τομέα της νεολαίας, με την ενθάρρυνση των ανταλλαγών καλών πρακτικών, την κατάρτιση διοργανωτών/επικεφαλής δραστηριοτήτων για νέους και την ανάπτυξη καινοτόμων δράσεων σε κοινοτικό επίπεδο.2. Το παρόν πρόγραμμα συμβάλλει επίσης στην επίτευξη των στόχων άλλων συναφών τομέων κοινοτικής πολιτικής.Άρθρο 3Κοινοτικές δράσεις1. Οι στόχοι του παρόντος προγράμματος, οι οποίοι αναφέρονται στο άρθρο 2, υλοποιούνται μέσω των ακόλουθων δράσεων, των οποίων το επιχειρησιακό περιεχόμενο και οι διαδικασίες εφαρμογής περιγράφονται στο παράρτημα της παρούσας απόφασης:- Νεολαία για την Ευρώπη,- Ευρωπαϊκή εθελοντική υπηρεσία,- Πρωτοβουλίες νέων,- Κοινές δράσεις,- Συνοδευτικά μέτρα.2. Οι δράσεις αυτές υλοποιούνται μέσω των ακόλουθων τύπων μέτρων. Όταν ενδείκνυται, τα μέτρα αυτά μπορούν να συνδυάζονται:α) υποστήριξη της διακρατικής κινητικότητας των νέων·β) υποστήριξη για τη χρησιμοποίηση τεχνολογιών των πληροφοριών και των επικοινωνιών (ΤΠΕ) στον τομέα της νεολαίας·γ) υποστήριξη της ανάπτυξης δικτύων συνεργασίας σε ευρωπαϊκό επίπεδο, τα οποία επιτρέπουν την αμοιβαία ανταλλαγή εμπειριών και καλών πρακτικών·δ) ενίσχυση για διεθνικά σχέδια που προωθούν την ιθαγένεια της Ένωσης και τη συμμετοχή των νέων στη διαδικασία ανάπτυξης της Ένωσης·ε) προώθηση των γλωσσικών ικανοτήτων και της κατανόησης διαφορετικών πολιτισμών·στ) υποστήριξη πιλοτικών σχεδίων που βασίζονται σε διακρατικές συμπράξεις με στόχο την ανάπτυξη της καινοτομίας και της ποιότητας στον τομέα της νεολαίας·ζ) ανάπτυξη, σε ευρωπαϊκό επίπεδο, μεθόδων για την ανάλυση και την παρακολούθηση των διαφόρων πολιτικών στον τομέα της νεολαίας και της εξέλιξής τους (π.χ. βάσεις δεδομένων, βασικά αριθμητικά στοιχεία, αμοιβαία γνώση των "συστημάτων") και μεθόδων για τη διάδοση των καλών πρακτικών.Άρθρο 4Πρόσβαση στο πρόγραμμα1. Το παρόν πρόγραμμα απευθύνεται στους νέους -ηλικίας, κατ' αρχήν, από 15 έως 25 ετών- καθώς και σε άτομα που ασχολούνται με δραστηριότητες σχετικές με τη νεολαία, οι οποίοι είναι νόμιμοι κάτοικοι κράτους μέλους. Τα όρια ηλικίας μπορούν να προσαρμοσθούν ελαφρώς εφόσον το δικαιολογούν οι ιδιαίτερες συνθήκες ορισμένων σχεδίων.Στο πλαίσιο των δράσεων 1.2, 2.2 και 5 του παραρτήματος, το παρόν πρόγραμμα μπορεί επίσης να απευθύνεται στους νέους -ηλικίας, κατ' αρχήν, από 15 έως 25 ετών- καθώς και σε άτομα που ασχολούνται με δραστηριότητες σχετικές με τη νεολαία, οι οποίοι κατοικούν σε τρίτες χώρες, με την επιφύλαξη των αρμοδιοτήτων των κρατών μελών.2. Ειδική μέριμνα πρέπει να ληφθεί ώστε όλοι οι νέοι, χωρίς διακρίσεις, να έχουν πρόσβαση στις δραστηριότητες του παρόντος προγράμματος.3. Η Επιτροπή και τα κράτη μέλη μεριμνούν ώστε να καταβληθεί ιδιαίτερη προσπάθεια υπέρ των νέων οι οποίοι, για πολιτιστικούς, κοινωνικούς, σωματικούς, διανοητικούς, οικονομικούς ή γεωγραφικούς λόγους, αντιμετωπίζουν τις περισσότερες δυσκολίες συμμετοχής στα σχετικά προγράμματα δράσης σε κοινοτικό, εθνικό, περιφερειακό ή τοπικό επίπεδο, καθώς και υπέρ των μικρών τοπικών ομάδων. Προς το σκοπό αυτό, η Επιτροπή και τα κράτη μέλη λαμβάνουν δεόντως υπόψη τις δυσκολίες που αντιμετωπίζει αυτή η στοχευόμενη ομάδα, συμβάλλοντας έτσι στην καταπολέμηση του αποκλεισμού.4. Τα κράτη μέλη προσπαθούν να λαμβάνουν τα κατάλληλα μέτρα ούτως ώστε οι συμμετέχοντες στο πρόγραμμα να μπορούν να έχουν πρόσβαση στην ιατρική περίθαλψη σύμφωνα με τις διατάξεις του κοινοτικού δικαίου. Το κράτος μέλος καταγωγής προσπαθεί να λαμβάνει τα κατάλληλα μέτρα ούτως ώστε οι συμμετέχοντες στην ευρωπαϊκή εθελοντική υπηρεσία να μπορούν να διατηρούν την κοινωνική τους ασφάλιση.Άρθρο 5Υλοποίηση του προγράμματος και συνεργασία με τα κράτη μέλη1. Η Επιτροπή εξασφαλίζει την υλοποίηση των κοινοτικών δράσεων που αποτελούν αντικείμενο του παρόντος προγράμματος σύμφωνα με το παράρτημα.2. Η Επιτροπή, σε συνεργασία με τα κράτη μέλη, λαμβάνει τα μέτρα που περιγράφονται στο παράρτημα (δράση 5) για την αξιοποίηση των επιτευγμάτων των δράσεων που πραγματοποιήθηκαν στο πλαίσιο της κοινοτικής συνεργασίας στον τομέα της νεολαίας.3. Η Επιτροπή και τα κράτη μέλη λαμβάνουν τα κατάλληλα μέτρα ώστε να αναπτυχθούν οι δομές που έχουν συγκροτηθεί σε κοινοτικό και εθνικό επίπεδο για την επίτευξη των στόχων του προγράμματος, με μεθόδους φιλικές προς το χρήστη, ώστε να διευκολύνεται η πρόσβαση των νέων και των άλλων κατά τόπους εταίρων στο πρόγραμμα, να διασφαλίζεται η αξιολόγηση και η παρακολούθηση των δράσεων που προβλέπει το πρόγραμμα και να εφαρμόζονται διαφανείς μηχανισμοί συνεννόησης και επιλογής.Η Επιτροπή και τα κράτη μέλη εξασφαλίζουν τη λήψη μέτρων με σκοπό τη διευκόλυνση της πρόσβασης των νέων στη διακρατική κινητικότητα με την κατάλληλα σχεδιασμένη ενημέρωση και ευαισθητοποίησή τους στο θέμα αυτό. Η Επιτροπή και τα κράτη μέλη μεριμνούν ώστε οι υποστηριζόμενες από το πρόγραμμα δράσεις να αποτελέσουν αντικείμενο κατάλληλης πληροφόρησης και δημοσιότητας.4. Τα κράτη μέλη λαμβάνουν τα απαραίτητα μέτρα για να εξασφαλίζουν την αποτελεσματική διεξαγωγή του προγράμματος· καταβάλλουν επίσης προσπάθειες, κατά το δυνατόν, να λάβουν τα μέτρα που θεωρούν αναγκαία και επιθυμητά ώστε να αρθούν τα τυχόν νομικά και διοικητικά εμπόδια όσον αφορά την πρόσβαση στο εν λόγω πρόγραμμα.5. Η Επιτροπή εξασφαλίζει, σε συνεργασία με τα κράτη μέλη, τη μετάβαση μεταξύ των δράσεων που πραγματοποιήθηκαν στο πλαίσιο των προηγούμενων κοινοτικών προγραμμάτων στον τομέα της νεολαίας (νεολαία για την ευρώπη ΙΙΙ και ευρωπαϊκή εθελοντική υπηρεσία) και εκείνων που θα εφαρμοσθούν στο πλαίσιο του παρόντος προγράμματος.Άρθρο 6Κοινές δράσειςΣτο πλαίσιο της οικοδόμησης της Ευρώπης της γνώσης, τα μέτρα του παρόντος προγράμματος μπορούν να εφαρμοσθούν, σύμφωνα με τις διαδικασίες του άρθρου 8, από κοινού με άλλα συναφή κοινοτικά προγράμματα και δράσεις, στους τομείς της νεολαίας, της εκπαίδευσης και της επαγγελματικής κατάρτισης.Άρθρο 7Μέτρα εφαρμογής1. Τα απαιτούμενα μέτρα για την εφαρμογή της παρούσας απόφασης όσον αφορά τα κατωτέρω θέματα θεσπίζονται σύμφωνα με τη διαδικασία της διαχειριστικής επιτροπής που προβλέπεται από το άρθρο 8 παράγραφος 2:α) ρυθμίσεις για την εφαρμογή του παρόντος προγράμματος, συμπεριλαμβανομένου του ετήσιου σχεδίου εργασιών για την εκτέλεση των δράσεων του προγράμματος·β) γενική ισορροπία μεταξύ των διαφόρων δράσεων του προγράμματος·γ) εφαρμοστέα κριτήρια για τον καθορισμό της ενδεικτικής κατανομής των κονδυλίων μεταξύ των κρατών μελών, για τις δράσεις που θα αποτελούν αντικείμενο αποκεντρωμένης διαχείρισης·δ) ρυθμίσεις για την εφαρμογή των κοινών δράσεων·ε) ρυθμίσεις για την αξιολόγηση του προγράμματος·στ) ρυθμίσεις για τη βεβαίωση της συμμετοχής των εθελοντών νέων.2. Τα απαιτούμενα μέτρα για την εφαρμογή της παρούσας απόφασης όσον αφορά όλα τα άλλα θέματα θεσπίζονται σύμφωνα με τη διαδικασία της συμβουλευτικής επιτροπής που προβλέπεται από το άρθρο 8 παράγραφος 3.Άρθρο 8Επιτροπή1. Η Επιτροπή επικουρείται από επιτροπή.2. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 4 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.Η περίοδος που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε δύο μήνες.3. Στις περιπτώσεις που γίνεται μνεία της παρούσας παραγράφου, εφαρμόζονται τα άρθρα 3 και 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης.4. Η επιτροπή θεσπίζει τον εσωτερικό κανονισμό της.Άρθρο 9Χρηματοδότηση1. Το χρηματοδοτικό πλαίσιο για την εκτέλεση του παρόντος προγράμματος, για την περίοδο που αναφέρεται στο άρθρο 1, ορίζεται σε 520 εκατομμύρια ευρώ.2. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 10Συνοχή και συμπληρωματικότητα1. Η Επιτροπή εξασφαλίζει, σε συνεργασία με τα κράτη μέλη και με σεβασμό της ιδιαιτερότητας και της εξειδίκευσης κάθε προγράμματος, τη συνολική συνοχή και συμπληρωματικότητα με συναφείς κοινοτικές πολιτικές, μέσα και δράσεις. Δίδεται ιδιαίτερη προσοχή στην προώθηση της ίσης μεταχείρισης και της ισότητας των ευκαιριών μεταξύ ανδρών και γυναικών.2. Η Επιτροπή εξασφαλίζει, σε συνεργασία με τα κράτη μέλη, τη συνοχή μεταξύ της εφαρμογής του παρόντος προγράμματος και των άλλων κοινοτικών δραστηριοτήτων που αφορούν τη νεολαία, ιδίως στους τομείς του πολιτισμού, των οπτικοακουστικών μέσων, της ολοκλήρωσης της εσωτερικής αγοράς, της κοινωνίας της πληροφορίας, του περιβάλλοντος, της προστασίας των καταναλωτών, των ΜΜΕ, της κοινωνικής πολιτικής, της απασχόλησης και της δημόσιας υγείας.3. Η Επιτροπή και τα κράτη μέλη μεριμνούν ώστε τα μέτρα του παρόντος προγράμματος να λαμβάνουν υπόψη τις κατευθυντήριες γραμμές για την απασχόληση που εγκρίνει το Συμβούλιο, στο πλαίσιο μιας συντονισμένης στρατηγικής για την απασχόληση.4. Η Επιτροπή εξασφαλίζει την αποτελεσματική σύνδεση του παρόντος προγράμματος με τα προγράμματα και τις δράσεις στον τομέα της νεολαίας, που πραγματοποιούνται στο πλαίσιο των εξωτερικών σχέσεων της Κοινότητας.Άρθρο 11Συμμετοχή των χωρών ΕΖΕΣ/ΕΟΧ, των συνδεδεμένων χωρών της Κεντρικής και της Ανατολικής Ευρώπης (ΧΚΑΕ), της Κύπρου, της Μάλτας και της ΤουρκίαςΤο παρόν πρόγραμμα είναι ανοιχτό στη συμμετοχή:- των χωρών ΕΖΕΣ/ΕΟΧ, σύμφωνα με τους όρους που προσδιορίζονται στη συμφωνία του ΕΟΧ,- των χωρών της Κεντρικής και της Ανατολικής Ευρώπης (ΧΚΑΕ), σύμφωνα με τους όρους που προσδιορίζονται στις ευρωπαϊκές συμφωνίες στα πρόσθετα πρωτόκολλα των συμφωνιών αυτών και στις αποφάσεις των αντιστοίχων συμβουλίων σύνδεσης,- της Κύπρου, με χρηματοδότηση από συμπληρωματικές πιστώσεις σύμφωνα με διαδικασίες που πρόκειται να συμφωνηθούν με τη χώρα αυτή,- της Μάλτας και της Τουρκίας, που χρηματοδοτούνται από συμπληρωματικές πιστώσεις σύμφωνα με τις διατάξεις της συνθήκης.Άρθρο 12Διεθνής συνεργασίαΣτο πλαίσιο του παρόντος προγράμματος και σύμφωνα με τις διαδικασίες του άρθρου 7, η Επιτροπή θα ενισχύσει τη συνεργασία της με μη κοινοτικές χώρες και με τους αρμόδιους διεθνείς οργανισμούς, και ιδίως με το Συμβούλιο της Ευρώπης.Άρθρο 13Παρακολούθηση και αξιολόγηση1. Η Επιτροπή παρακολουθεί τακτικά το παρόν πρόγραμμα σε συνεργασία με τα κράτη μέλη.Η παρακολούθηση περιλαμβάνει τις εκθέσεις που αναφέρονται στην παράγραφο 3 και συγκεκριμένες δραστηριότητες.2. Η Επιτροπή, σε συνεργασία με τα κράτη μέλη, αξιολογεί τακτικά το παρόν πρόγραμμα. Αυτή η αξιολόγηση αποσκοπεί στο να εκτιμηθεί η αποτελεσματικότητα των δράσεων που υλοποιούνται, έναντι των στόχων που αναφέρονται στο άρθρο 2, και στο να διασφαλίσει ίση πρόσβαση στο πρόγραμμα, όπως ορίζεται στο άρθρο 4 παράγραφοι 2 και 3.Αυτή η αξιολόγηση θα αφορά και τη συμπληρωματικότητα των δράσεων που υλοποιούνται στο πλαίσιο του παρόντος προγράμματος ως προς εκείνες που υπάγονται άλλες σχετικές κοινοτικές πολιτικές, μέσα και δράσεις.Το αποτέλεσμα των κοινοτικών δράσεων αποτελεί αντικείμενο τακτικών ανεξάρτητων εξωτερικών αξιολογήσεων με βάση κριτήρια που θα καθοριστούν σύμφωνα με τη διαδικασία του άρθρου 8 παράγραφος 2.3. Τα κράτη μέλη διαβιβάζουν στην Επιτροπή, το αργότερο έως τις 31 Δεκεμβρίου 2004 και έως τις 30 Ιουνίου 2007, αντίστοιχα, εκθέσεις σχετικά με την υλοποίηση και τον αντίκτυπο του παρόντος προγράμματος.4. Η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή των Περιφερειών:- κατά την προσχώρηση νέων κρατών μελών, έκθεση για τις δημοσιονομικές επιπτώσεις αυτών των προσχωρήσεων στο πρόγραμμα και, ενδεχομένως, δημοσιονομικές προτάσεις για την αντιμετώπιση των δημοσιονομικών συνεπειών αυτών των προσχωρήσεων στο πρόγραμμα, σύμφωνα με τις διατάξεις της διοργανικής συμφωνίας μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 6ης Μαΐου 1999, για τη δημοσιονομική πειθαρχία και τη βελτίωση της διαδικασίας του προϋπολογισμού και με τα συμπεράσματα του Ευρωπαϊκού Συμβουλίου στο Βερολίνο τον Μάρτιο 1999. Το Ευρωπαϊκό Κοινοβούλιο και το Συμβούλιο θα αποφασίσουν επί των προτάσεων αυτών το ταχύτερο δυνατόν,- στις 30 Ιουνίου 2005 το αργότερο, ενδιάμεση έκθεση αξιολόγησης για την ποιοτική και ποσοτική εφαρμογή του παρόντος προγράμματος,- στις 31 Δεκεμβρίου 2007, το αργότερο, τελική έκθεση για την εφαρμογή του παρόντος προγράμματος.Άρθρο 14Έναρξη ισχύοςΗ παρούσα απόφασή αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 13 Απριλίου 2000.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςA. Vara(1) ΕΕ C 311 της 10.10.1998, σ. 6.(2) ΕΕ C 410 της 30.12.1998, σ. 11.(3) ΕΕ C 51 της 22.2.1999, σ. 77.(4) Γνώμη του Ευρωπαϊκού Κοινοβουλίου της 5ης Νοεμβρίου 1998 (ΕΕ C 359 της 23.11.1998, σ. 75.), κοινή θέση του Συμβουλίου της 28ης Ιουνίου 1999 (ΕΕ C 210 της 22.7.1999, σ. 1.) και απόφαση του Ευρωπαϊκού Κοινοβουλίου της 28ης Οκτωβρίου 1999 (δεν έχει ακόμα δημοσιευθεί στην Επίσημη Εφημερίδα). Απόφαση του Συμβουλίου της 10ης Απριλίου 2000 και απόφαση του Ευρωπαϊκού Κοινοβουλίου της 12ης Απριλίου 2000 (δεν έχει ακόμα δημοσιευθεί στην Επίσημη Εφημερίδα).(5) ΕΕ L 87 της 20.4.1995, σ. 1.(6) ΕΕ C 30 της 28.1.1998, σ. 1.(7) ΕΕ C 167 της 1.6.1998, σ. 230.(8) ΕΕ L 214 της 31.7.1998, σ. 1.(9) ΕΕ C 226 της 20.7.1998, σ. 66.(10) ΕΕ C 172 της 18.6.1999, σ. 1.(11) ΕΕ L 184 της 17.7.1999, σ. 23.ΠΑΡΑΡΤΗΜΑΗ χρηματοδότηση βάσει του παρόντος προγράμματος τηρεί τις αρχές της συγχρηματοδότησης και της προσθετικότητας. Σύμφωνα με το άρθρο 4 παράγραφος 3 της απόφασης, πρέπει να καταβληθεί προσπάθεια προκειμένου να έχουν πρόσβαση στο πρόγραμμα οι νέοι που αντιμετωπίζουν δυσκολίες πολιτιστικής, κοινωνικής, σωματικής, διανοητικής, οικονομικής ή γεωγραφικής φύσεως. Η επιτροπή του άρθρου 8 της παρούσας απόφασης καθορίζει την ειδική μορφή που μπορεί να λάβει αυτή η προσπάθεια. Η κοινοτική χρηματοδότηση κατανέμεται κατά τρόπον ώστε να λαμβάνεται υπόψη η ανάγκη διασφάλισης ισορροπίας στις αναλαμβανόμενες δράσεις κινητικότητας και να εξασφαλίζονται ίσες ευκαιρίες συμμετοχής για τους νέους κάθε κράτους μέλους, λαμβανομένου έτσι υπόψη του άρθρου 4 παράγραφος 3.Οι πρωτοβουλίες που έχουν ως σκοπό την προώθηση της διαλλακτικότητας και της αποδοχής των διαφορών, καθώς και την καταπολέμηση κάθε είδους αποκλεισμού, πρέπει να ενθαρρύνονται και να ενισχύονται συγκεκριμένα. Η Κοινότητα θα δώσει επίσης ιδιαίτερη προσοχή στις δραστηριότητες που επιφυλάσσουν ιδιαίτερη θέση στον πολιτισμό και τον αθλητισμό, στο πλαίσιο της άτυπης εκπαίδευσης νέων.Για να επιτευχθούν οι στόχοι του παρόντος προγράμματος, θα εφαρμοστούν πέντε κατηγορίες δράσης βάσει των μέτρων που περιγράφονται στο άρθρο 3 της απόφασης:- Νεολαία για την Ευρώπη,- Ευρωπαϊκή εθελοντική υπηρεσία,- Πρωτοβουλίες νέων,- Κοινές δράσεις,- Συνοδευτικά μέτρα.ΔΡΑΣΗ 1 - ΝΕΟΛΑΙΑ ΓΙΑ ΤΗΝ ΕΥΡΩΠΗΔράση 1.1: Ενδοκοινοτικές ανταλλαγές νέωνΗ Κοινότητα υποστηρίζει δραστηριότητες κινητικότητας για νέους, διάρκειας τουλάχιστον μιας εβδομάδας, οι οποίες πραγματοποιούνται βάσει κοινών σχεδίων στο εσωτερικό της Κοινότητας και αφορούν ομάδες νέων ηλικίας, κατ' αρχήν, από 15 έως 25 ετών, που κατοικούν νομίμως σε κράτος μέλος. Τα όρια ηλικίας μπορούν να προσαρμοσθούν ελαφρώς εφόσον το δικαιολογούν οι ιδιαίτερες συνθήκες ορισμένων σχεδίων.Οι δραστηριότητες αυτές, που θα βασίζονται σε διακρατικές συμπράξεις μεταξύ ομάδων νέων και συνεπάγονται την ενεργό συμμετοχή τους, έχουν ως σκοπό να τους δώσουν τη δυνατότητα να ανακαλύψουν και να ευαισθητοποιηθούν σε διάφορες πολιτιστικές και κοινωνικές πραγματικότητες και να τους ωθήσουν να συμμετάσχουν ή να προτείνουν άλλες δραστηριότητες σε ευρωπαϊκό επίπεδο. Ιδιαίτερη προσοχή δίνεται στη συμμετοχή των νέων για τους οποίους αυτή θα είναι η πρώτη ευρωπαϊκή δραστηριότητα ή ενώσεων μικρού μεγέθους και τοπικής διάστασης, χωρίς εμπειρία στο ευρωπαϊκό επίπεδο.Προκειμένου να επιτευχθεί καλύτερη ισορροπία μεταξύ των διμερών και των πολυμερών δραστηριοτήτων, η κοινοτική υποστήριξη θα χορηγείται σταδιακά σε πολυμερείς δραστηριότητες ομαδικής κινητικότητας. Η διμερής κινητικότητα ομάδας θα λαμβάνει χρηματοδότηση εφόσον αυτό δικαιολογείται από την άποψη των στοχοθετημένων ομάδων ή μιας ειδικής παιδαγωγικής προσέγγισης.Επίσης, τα πλαίσια της δράσης αυτής μπορούν να υποστηριχθούν δραστηριότητες για την ενίσχυση της άμεσης συμμετοχής των νέων σε σχέδια ομαδικής κινητικότητας. Πρόκειται, κυρίως, για δραστηριότητες προπαρασκευής των νέων από γλωσσικής και διαπολιτισμικής πλευράς.Δράση 1.2: Ανταλλαγές νέων με τρίτες χώρεςΗ Κοινότητα θα υποστηρίξει δραστηριότητες κινητικότητας για νέους διάρκειας τουλάχιστον μιας εβδομάδας, οι οποίες πραγματοποιούνται βάσει κοινών σχεδίων και αφορούν ομάδες νέων, ηλικίας καταρχήν, από 15 έως 25 ετών, που κατοικούν νομίμως σε κράτος μέλος ή σε τρίτη χώρα. Στις δραστηριότητες αυτές θα εμπλέκονται τουλάχιστον δύο κράτη μέλη.Οι δραστηριότητες αυτές, που θα βασίζονται σε διακρατικές συμπράξεις μεταξύ ομάδων νέων και συνεπάγονται την ενεργό συμμετοχή τους, έχουν ως σκοπό να τους δώσουν τη δυνατότητα να ανακαλύψουν και να ευαισθητοποιηθούν σε διάφορες πολιτιστικές και κοινωνικές πραγματικότητες και να τους ωθήσουν να συμμετάσχουν ή να προτείνουν άλλες δραστηριότητες σε ευρωπαϊκό επίπεδο. Εξάλλου, τα σχέδια αυτά θα επιτρέψουν στους εταίρους τρίτων χωρών να εξοικειωθούν μ' αυτόν τον τρόπο δράσης στον τομέα της άτυπης εκπαίδευσης και να συμβάλουν στην ανάπτυξη της συλλογικής ζωής και εργασίας των νέων στις χώρες αυτές.Μπορούν να υποστηριχθούν δραστηριότητες για την ενίσχυση της άμεσης συμμετοχής των νέων σε σχέδια ομαδικής κινητικότητας. Πρόκειται, κυρίως, για δραστηριότητες προπαρασκευής των νέων από γλωσσικής και διαπολιτισμικής πλευράς, πριν από την αναχώρησή τους.ΔΡΑΣΗ 2 - ΕΥΡΩΠΑΪΚΗ ΕΘΕΛΟΝΤΙΚΗ ΥΠΗΡΕΣΙΑΓια τους σκοπούς του παρόντος προγράμματος, με τον όρο "εθελοντής νέος", νοείται, κατ' αρχήν, άτομο ηλικίας 18 έως 25 ετών, ανεξαρτήτως φύλου, που κατοικεί νομίμως σε κράτος μέλος.Ο εθελοντής νέος αναλαμβάνει, ως ενεργός πολίτης, να ασκήσει μια συγκεκριμένη δραστηριότητα αλληλεγγύης, με σκοπό να αποκτήσει κοινωνικές και ατομικές ικανότητες και δεξιότητες, θέτοντας έτσι τις βάσεις της μελλοντικής του εξέλιξης και συμβάλλοντας ταυτοχρόνως στην κοινωνία. Για το σκοπό αυτό, ο εθελοντής νέος συμμετέχει, σε άλλο κράτος μέλος από το κράτος κατοικίας του ή σε τρίτη χώρα, σε μη κερδοσκοπική και μη αμειβόμενη δραστηριότητα, συλλογικού ενδιαφέροντος, για περιορισμένο χρονικό διάστημα (δώδεκα μήνες το πολύ) στο πλαίσιο σχεδίου αναγνωρισμένου από το κράτος μέλος και την Κοινότητα και τηρουμένων των στόχων του προγράμματος, κατά το άρθρο 2. Ιδιαίτερα, δεν πρέπει να επιφέρει υποκατάσταση μιας θέσης εργασίας. Εξασφαλίζεται πλήρως η παροχή στέγης και τροφής, καθώς και η ατομική εποπτεία του νέου. Επίσης το σχέδιο εθελοντικής υπηρεσίας εξασφαλίζει ότι ο εθελοντής νέος καλύπτεται από ασφάλεια υγείας καθώς και από κάθε απαιτούμενη ασφάλεια. Ο εθελοντής νέος λαμβάνει για τη συμμετοχή του μια αποζημίωση/ποσό για μικροέξοδα.Η ευρωπαϊκή εθελοντική υπηρεσία βασίζεται στη συνεργασία και τον καταμερισμό των ευθυνών μεταξύ των εθελοντών νέων, του οργανισμού αποστολής και του οργανισμού υποδοχής.Σύμφωνα με τις διατάξεις που αφορούν την επιτροπή του προγράμματος που προβλέπεται στο άρθρο 8, η Επιτροπή χορηγεί έγγραφο, το οποίο βεβαιώνει τη συμμετοχή των εθελοντών νέων στην ευρωπαϊκή εθελοντική υπηρεσία, καθώς και την πείρα και τις δεξιότητες που απέκτησαν κατά τη διάρκεια αυτής της περιόδου.Δράση 2.1: Ενδοκοινοτική ευρωπαϊκή εθελοντική υπηρεσίαΗ Κοινότητα θα υποστηρίζει διακρατικά σχέδια (με διάρκεια που περιορίζεται κατ' αρχήν από τρεις εβδομάδες σε ένα χρόνο) τα οποία επιτρέπουν στους νέους να συμμετάσχουν ενεργά και προσωπικά σε δραστηριότητες που ανταποκρίνονται στις ανάγκες της κοινωνίας σε ποικίλους τομείς (κοινωνικό, κοινωνικοπολιτισμικό, περιβαλλοντικό, πολιτιστικό κ.λπ.) και τα οποία συνιστούν, παράλληλα, μορφωτική εμπειρία άτυπου χαρακτήρα με σκοπό την απόκτηση κοινωνικών και πολιτιστικών δεξιοτήτων. Τα σχέδια αυτά θα έχουν ως σκοπό να βοηθήσουν τους νέους να έρθουν σε επαφή με άλλες γλώσσες και πολιτισμούς και να εξοικειωθούν με νέες ιδέες και οράματα σε μια πολυπολιτισμική κοινωνία των πολιτών.Η Κοινότητα μπορεί να υποστηρίξει ενέργειες που έχουν, ιδίως, γλωσσικό και διαπολιτισμικό περιεχόμενο ώστε να προετοιμαστούν οι εθελοντές νέοι, πριν από την αναχώρησή τους, και να διευκολυνθεί η κοινωνική ένταξή τους στις δραστηριότητες αλλά και μετά το τέλος της εθελοντικής υπηρεσίας. Ειδική προσοχή θα δίδεται στην παιδαγωγική υποστήριξη και την πλαισίωση από επόπτη.Δράση 2.2: Ευρωπαϊκή εθελοντική υπηρεσία με τρίτες χώρεςΗ Κοινότητα θα υποστηρίζει διακρατικά σχέδια με τρίτες χώρες (διάρκειας που περιορίζεται κατ' αρχήν από τρεις εβδομάδες μέχρι ένα χρόνο) που θα επιτρέψουν στους νέους να συμμετάσχουν ενεργά και προσωπικά σε δραστηριότητες που ανταποκρίνονται στις ανάγκες της κοινωνίας σε, ποικίλους τομείς (κοινωνικό, κοινωνικοπολιτισμικό, περιβαλλοντικό, πολιτιστικό κ.λπ.) και τα οποία συνιστούν, παράλληλα, μορφωτική εμπειρία άτυπου χαρακτήρα με σκοπό την απόκτηση κοινωνικών και πολιτιστικών δεξιοτήτων. Τα σχέδια αυτά θα έχουν ως σκοπό να βοηθήσουν τους νέους να έρθουν σε επαφή με άλλες γλώσσες και πολιτισμούς και να εξοικειωθούν με νέες ιδέες και οράματα σε μια πολυπολιτισμική κοινωνία των πολιτών.Μπορούν επίσης να υποστηριχθούν ενέργειες που επιτρέπουν να τεθούν ή να σταθεροποιηθούν οι απαραίτητες βάσεις για την ανάπτυξη διακρατικών σχεδίων ευρωπαϊκής εθελοντικής υπηρεσίας με τις τρίτες χώρες.Η Κοινότητα μπορεί να υποστηρίξει σχέδια που έχουν, ιδίως, γλωσσικό και διαπολιτισμικό περιεχόμενο ώστε να προετοιμαστούν οι εθελοντές νέοι, πριν από την αναχώρησή τους, και να διευκολυνθεί η κοινωνική ένταξή τους στις δραστηριότητες αλλά και μετά το τέλος της εθελοντικής υπηρεσίας. Ειδική προσοχή θα δοθεί στην παιδαγωγική υποστήριξη και την πλαισίωση από επόπτη.ΔΡΑΣΗ 3 - ΠΡΩΤΟΒΟΥΛΙΕΣ ΝΕΩΝΠροκειμένου να υποστηρίξει το πνεύμα πρωτοβουλίας και τη δημιουργικότητα των νέων, η Κοινότητα υποστηρίζει σχέδια στα οποία οι νέοι συμμετέχουν ενεργά και άμεσα σε καινοτόμους και δημιουργικές πρωτοβουλίες και σχέδια, που επικεντρώνονται στην κοινωνική συμμετοχή των νέων σε τοπικό, περιφερειακό, εθνικό ή ευρωπαϊκό επίπεδο. Αυτά τα σχέδια επιτρέπουν στους νέους να αναπτύξουν το επιχειρηματικό τους πνεύμα και να συγκεκριμενοποιήσουν ιδέες δικές τους στις οποίες θα είναι οι κύριοι συντελεστές.Η Κοινότητα υποστηρίζει πρωτοβουλίες που έχουν σκοπό να βοηθήσουν τους εθελοντές νέους να αξιοποιήσουν την εμπειρία που απέκτησαν στη διάρκεια της εθελοντικής υπηρεσίας και να ενθαρρύνουν την ενεργό τους ένταξη στην κοινωνία. Οι πρωτοβουλίες αυτές που λαμβάνουν οι νέοι μετά τη λήξη της ευρωπαϊκής εθελοντικής υπηρεσίας, τους επιτρέπουν να δρομολογήσουν και προωθήσουν δραστηριότητες κοινωνικής, πολιτιστικής, κοινωνικοπολιτιστικής και οικονομικής φύσης ή/και αποσκοπούν στην προσωπική τους εξέλιξη. Θα δίνεται προτεραιότητα σ' εκείνους τους νέους που έχουν περισσότερο ανάγκη.Η υποστήριξη θα ευνοεί την επέκταση των σχεδίων αυτών σε παρόμοιες πρωτοβουλίες που αναλαμβάνονται σε άλλα κράτη μέλη, για την ενίσχυση του διακρατικού τους χαρακτήρα και τον πολλαπλασιασμό της ανταλλαγής εμπειριών και της συνεργασίας μεταξύ των νέων. Η υποστήριξη αυτή μπορεί να περιλαμβάνει τη διοργάνωση συναντήσεων νέων που είναι υπεύθυνοι για την υλοποίηση σχεδίων σε ευρωπαϊκό επίπεδο. Οικονομική ενίσχυση μπορεί να χορηγηθεί για τη συγκρότηση, στην πράξη, σταθερών και διακρατικών συμπράξεων μεταξύ τέτοιων σχεδίων.ΔΡΑΣΗ 4 - ΚΟΙΝΕΣ ΔΡΑΣΕΙΣΔεδομένου ότι η ανάγκη μιας ευπροσάρμοστης και δημιουργικής προσέγγισης είναι απαραίτητη προϋπόθεση της συνεργασίας μεταξύ των τομέων, μπορεί να χορηγηθεί κοινοτική ενίσχυση για δράσεις αναφερόμενες στο άρθρο 6 που υλοποιούνται από κοινού με άλλες κοινοτικές παρεμβάσεις που αφορούν την Ευρώπη της γνώσης, ιδίως κοινοτικών προγραμμάτων στον τομέα της εκπαίδευσης και της επαγγελματικής κατάρτισης.Η Επιτροπή, σε συνεργασία με τα κράτη μέλη, αποβλέπει στην ανάπτυξη κοινού μηχανισμού πληροφόρησης, παρατήρησης και διάδοσης καλών πρακτικών στον τομέα της γνώσης και της διά βίου μάθησης, καθώς και κοινών δράσεων για τα εκπαιδευτικά πολυμέσα και την κατάρτιση. Τα σχέδια αυτά θα περιλαμβάνουν ένα φάσμα δράσεων που θα αφορούν πολλούς τομείς, ένας από τους οποίους θα είναι και η νεολαία. Μπορούν να χρηματοδοτούνται συμπληρωματικά από διάφορα κοινοτικά προγράμματα και μπορούν να εφαρμόζονται μέσω προσκλήσεων για υποβολή κοινών σχεδίων.Κατάλληλα μέτρα μπορούν να ληφθούν για την προώθηση, σε περιφερειακό και τοπικό επίπεδο, των επαφών και της αλληλεπίδρασης μεταξύ των συντελεστών που συμμετέχουν στο πρόγραμμα αυτό καθώς και στα προγράμματα που αφορούν την εκπαίδευση και την επαγγελματική κατάρτιση. Στο πλαίσιο αυτό, μπορούν να υποστηριχθούν δραστηριότητες συνειδητοποίησης των ευκαιριών που παρέχει η Κοινότητα στους νέους.ΔΡΑΣΗ 5 - ΣΥΝΟΔΕΥΤΙΚΑ ΜΕΤΡΑΔράση 5.1: Κατάρτιση και συνεργασία των συντελεστών της πολιτικής για τη νεολαίαΕνισχύσεις χορηγούνται σε:1. Δραστηριότητες που αποσκοπούν στην τελειοποίηση των συντελεστών στον τομέα της νεολαίας - ιδίως των παιδαγωγικών συμβούλων της ευρωπαϊκής εθελοντικής υπηρεσίας, των διοργανωτών/επικεφαλής δραστηριοτήτων για νέους, των υπευθύνων για την υλοποίηση των ευρωπαϊκών σχεδίων, των συμβούλων για τις πρωτοβουλίες νέων που παρεμβαίνουν στις δράσεις που αφορούν άμεσα τους νέους, και οι οποίες προβλέπονται στις δράσεις 1, 2 και 3 του παρόντος προγράμματος για τη διασφάλιση της απαιτούμενης ποιότητας. Ιδιαίτερη προσοχή θα δοθεί σε δραστηριότητες που αποσκοπούν στην προώθηση της συμμετοχής των νέων που αντιμετωπίζουν τις μεγαλύτερες δυσκολίες στη συμμετοχή τους σε κοινοτικές δράσεις.2. Δραστηριότητες που αποσκοπούν στην ανάπτυξη ευρωπαϊκών σπονδυλωτών διδακτικών ενοτήτων που ανταποκρίνονται στις απαιτήσεις διακρατικής συνεργασίας.3. Δραστηριότητες - όπως οι επισκέψεις μελέτης, οι μελέτες εφικτότητας, τα σεμινάρια, η πρακτική άσκηση - που έχουν ως προτεραιότητα την ανταλλαγή εμπειριών και καλών πρακτικών για κοινές δράσεις, ή ζητήματα κοινού ενδιαφέροντος ή τη διευκόλυνση και προώθηση της συγκρότησης βιώσιμων διακρατικών συμπράξεων ή/και πολυμερών δικτύων μεταξύ συντελεστών στον τομέα της νεολαίας.4. Πειραματικές δραστηριότητες που αποτελούν πηγή καινοτομίας και εμπλουτισμού της πολιτικής για τη νεολαία μέσω της εφαρμογής νέων προσεγγίσεων και νέων μορφών συνεργασίας, καθώς και μέσω της συνεργασίας συντελεστών που προέρχονται από διαφορετικά περιβάλλοντα.5. Διασκέψεις και συνέδρια με σκοπό την προώθηση της συνεργασίας και την ανταλλαγή καλών πρακτικών στον τομέα της νεολαίας, καθώς και άλλα μέτρα για την αξιολόγηση και τη διάδοση των αποτελεσμάτων των σχεδίων και των δραστηριοτήτων που διεξάγονται με την υποστήριξη των κοινοτικών δράσεων στον τομέα της νεολαίας, θα μπορούν επίσης να αποτελέσουν αντικείμενο κοινοτικής ενίσχυσης.Αυτά τα μέτρα μπορεί να αφορούν μόνον ενδοκοινοτικές δραστηριότητες ή και δραστηριότητες με τρίτες χώρες. Ιδιαίτερη προσοχή δίνεται σε συντελεστές στον τομέα της νεολαίας, σε περιφερειακό και τοπικό επίπεδο, που δεν έχουν καθόλου ή έχουν λίγη εμπειρία, ή δυνατότητες επαφής, σε ευρωπαϊκό επίπεδο, καθώς και στις δραστηριότητες εκείνες για τις οποίες οι νέοι φέρουν την κύρια ευθύνη.Δράση 5.2: Πληροφόρηση των νέων και μελέτες για τη νεολαία1. Σύμφωνα με τους στόχους του προγράμματος, και ειδικότερα για να βοηθηθεί η δυνατότητα πρόσβασης όλων των νέων, να ενθαρρυνθεί η ανάληψη πρωτοβουλιών από μέρους τους και η ενεργός συμμετοχή τους στα κοινά, η Επιτροπή ενθαρρύνει τις παρεμβάσεις στον τομέα της νεολαίας σε ό,τι αφορά την πληροφόρηση των νέων σε ευρωπαϊκό επίπεδο, καθώς και τη συνεργασία μεταξύ συστημάτων πληροφόρησης και επικοινωνίας για νέους, τα οποία λειτουργούν στα κράτη μέλη και σε κοινοτικό επίπεδο. Στο πλαίσιο αυτό, καταβάλλεται ιδιαίτερη προσπάθεια για να μπορέσει να επεκταθεί η συνεργασία στους τομείς της εκπαίδευσης και της κατάρτισης και στο διάλογο μεταξύ των νέων και με τους νέους.2. Με το σκεπτικό αυτό, χρηματοδότηση χορηγείται στις πρωτοβουλίες που έχουν ως σκοπό:- την απόκτηση της εμπειρίας και των δεξιοτήτων που απαιτούνται για την πραγματοποίηση σχεδίων πληροφόρησης των νέων, τα οποία βασίζονται στη διακρατική συνεργασία, καθώς και σχεδίων παροχής υπηρεσιών πληροφόρησης των νέων, και ιδίως συμβουλευτικής φύσης,- την πραγματοποίηση σχεδίων συνεργασίας που στοχεύουν στη διάδοση πληροφοριών, την ευαισθητοποίηση των νέων για τα θέματα που καλύπτει το πρόγραμμα και την πρόσβαση των νέων σε κάθε πληροφορία που επιτρέπει να επιτευχθούν οι στόχοι του προγράμματος,- την εφαρμογή, εντός των σχεδίων διακρατικής συνεργασίας, μηχανισμών που βοηθούν το διάλογο μεταξύ των νέων και με αυτούς, οι οποίοι θα βασίζονται στη χρήση μέσων μαζικής ενημέρωσης που απευθύνονταν στους νέους και νέων τεχνολογιών.3. Σε ό,τι αφορά τις μελέτες για τη νεολαία σε σχέση με τους στόχους του προγράμματος, η Επιτροπή υποστηρίζει τις μελέτες που αναδεικνύουν, μεταξύ άλλων θεμάτων, τον αντίκτυπο των ληφθέντων μέτρων υπέρ των νέων, και ιδίως εκείνων που αποσκοπούν στην προώθηση της συνεργασίας στον τομέα αυτόν. Οι μελέτες αυτές πρέπει να αναλύουν τις επιπτώσεις που έχουν για τη νεολαία οι διάφορες άλλες πολιτικές, και να επιδιώκουν να διαμορφώσουν μια σαφέστερη και πληρέστερη εικόνα για τις ανάγκες των νέων ανθρώπων και τις συνθήκες υπό τις οποίες ζουν.Θα δοθεί προτεραιότητα σε μελέτες που εξετάζουν την πορεία των λιγότερο προνομιούχων και των περιθωριοποιημένων νέων· θα αναλύονται, ειδικότερα, οι παράγοντες που προωθούν ή αντίθετα παρακωλύουν την κοινωνική ένταξη των νέων και θα προβάλλονται τα στοιχεία τα προερχόμενα από τον τομέα της ανεπίσημης παιδείας, και γενικότερα από τον τρίτο τομέα. Θα δίδεται επίσης προτεραιότητα σε συγκριτικές μελέτες σχετικά με μέτρα που αποσκοπούν στην προαγωγή του πνεύματος πρωτοβουλίας, εξεταζομένου, μεταξύ άλλων, του αντικτύπου που έχουν τα μέτρα αυτά στην τοπική ανάπτυξη, ιδίως μέσω της δημιουργίας δραστηριοτήτων (δημιουργία θέσεων εργασίας, δημιουργία πολιτιστικών ή κοινωνικών πρωτοβουλιών, κ.λπ.) Οι μελέτες αυτές μπορούν να πάρουν τη μορφή περιπτωσιολογικών μελετών, οι περισσότερο εύστοχες από τις οποίες θα δημοσιεύονται.Δράση 5.3: Ενημέρωση και προβολή των δράσεωνΗ Επιτροπή θα λαμβάνει τα απαραίτητα μέτρα προκειμένου, ιδίως, να συλλέγει από ένα μεγάλο αριθμό πηγών πληροφορίες για τα μέτρα που αφορούν τη νεολαία, να αξιοποιεί τα σχέδια της ΕΕ υπέρ των νέων και να αυξάνει την προβολή των δράσεων υπέρ των νέων σε κοινοτικό επίπεδο, αναπτύσσοντας τα κατάλληλα μέσα διαλόγου με τους νέους, συμπεριλαμβανομένου του Διαδικτύου.Δράση 5.4: Συνοδευτικά μέτρα1. Εθνικά γραφεία του προγράμματοςΚοινοτικές ενισχύσεις μπορούν να προβλεφθούν για να υποστηριχθούν οι δραστηριότητες των δομών που έχουν συγκροτηθεί στα κράτη μέλη σύμφωνα με το άρθρο 5 της απόφασης.2. Τεχνική βοήθεια και επιχειρησιακή υποστήριξηΚατά την εκτέλεση του προγράμματος, η Επιτροπή μπορεί να προσφύγει σε οργανισμούς τεχνικής βοήθειας, με χρηματοδότηση που μπορεί να αντληθεί από το δημοσιονομικό πλαίσιο του προγράμματος. Μπορεί, υπό τις ίδιες συνθήκες, να προσφύγει σε εμπειρογνώμονες. Ακόμη, η Επιτροπή μπορεί να προβεί σε οποιαδήποτε μελέτη αξιολόγησης, καθώς και στη διοργάνωση σεμιναρίων, συνεδρίων ή άλλων συναντήσεων εμπειρογνωμόνων, ώστε να διευκολυνθεί η υλοποίηση του προγράμματος, συμπεριλαμβανομένης της εφαρμογής του άρθρου 12 της παρούσας απόφασης. Η Επιτροπή μπορεί επίσης να προβεί σε ενέργειες πληροφόρησης, δημοσίευσης και διάδοσης.


Avis juridique important

|

31986D0234

86/234/ΕΟΚ: Απόφαση του Συμβουλίου της 10ης Ιουνίου 1986 για τη θέσπιση πολυετών προγραμμάτων έρευνας και ανάπτυξης στον τομέα του περιβάλλοντος (1986—1990)

Επίσημη Εφημερίδα αριθ. L 159 της 14/06/1986 σ. 0031 - 0035

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 10ης Ιουνίου 1986  για τη θέσπιση πολυετών προγραμμάτων έρευνας και ανάπτυξης στον τομέα του περιβάλλοντος (1986-1990)  (86/234/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας και ιδίως το άρθρο 235,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επιτροπής (2),  Εκτιμώντας:  ότι το άρθρο 2 της συνθήκης αναθέτει στην Επιτροπή, μεταξύ άλλων, την αποστολή να προωθήσει σε όλη την Κοινότητα την αρμονική ανάπτυξη οικονομικών δραστηριοτήτων και ταχύρρυθμη ανύψωση του βιοτικού επιπέδου·  ότι στις 7 Φεβρουαρίου 1983 το Συμβούλιο εξέδωσε ψήφισμα για τη συνέχιση και υλοποίηση μιας κοινοτικής πολιτικής και ενός προγράμματος δράσης για το περιβάλλον (1982-1986) (3)·  ότι στο ψήφισμα αυτό το Συμβούλιο αναφέρει ότι αρμονική ανάπτυξη των οικονομικών δραστηριοτήτων και συνεχής και ισορροπημένη επέκταση δεν νοούνται χωρίς τη, μεταξύ άλλων, μεγαλύτερη δυνατή εξοικονόμηση φυσικών πόρων που προσφέρει το περιβάλλον, πράγμα που αποτελεί έναν από τους θεμελιώδεις στόχους της Ευρωπαϊκής Οικονομικής Κοινότητας·  ότι το Ευρωπαϊκό Συμβούλιο, στη σύνοδο της Στουτγάρδης από 17 μέχρι 19 Ιουνίου 1983, υπογράμμισε την άμεση ανάγκη να επιταχυνθεί και να ενισχυθεί η δράση σε εθνικό, κοινοτικό και διεθνές επίπεδο με στόχο την καταπολέμηση της ρύπανσης του περιβάλλοντος·  ότι το Συμβούλιο, στο ψήφισμά του της 25ης Ιουλίου 1983, θέσπισε το πρώτο πρόγραμμα-πλαίσιο 1984 -1987) για κοινοτικές δραστηριότητες έρευνας, ανάπτυξης και επίδειξης (4)·  ότι η κοινοτική έρευνα στους τομείς του περιβάλλοντος και της κλιματολογίας έχει συμβάλει και θα συμβάλει αποτελεσματικά στην υλοποίηση της πολιτικής και του προγράμματος δράσης για το περιβάλλον·  ότι η συνθήκη δεν προβλέπει τις ειδικές εξουσίες που είναι αναγκαίες για τη θέσπιση της απόφασης αυτής·  ότι η Επιτροπή Επιστημονικής και Τεχνολογικής Έρευνας (CREST) έχει γνωμοδοτήσει επί της πρότασης της Επιτροπής,  ΑΠΟΦΑΣΙΖΕΙ:  Άρθρο 1  1. Θεσπίζονται για περίοδο πέντε ετών από 1ης Ιανουαρίου 1986, προγράμματα έρευνας και ανάπτυξης της Ευρωπαϊκής Οικονομικής Κοινότητας στον τομέα του περιβάλλοντος που περιλαμβάνουν τους τομείς: προστασία του περιβάλλοντος, κλιματολογία, φυσικοί κίνδυνοι και δοκιμαστικά σχέδια για σοβαρούς τεχνολογικούς κινδύνους, όπως περιγράφονται στο παράρτημα.  2. Τα προγράμματα περιλαμβάνουν εργασίες που θα πραγματοποιηθούν με ερευνητικές συμβάσεις κοινής δαπάνης, εναρμονισμένες ενέργειες, συντονιστικές και εκπαιδευτικές δραστηριότητες, όπως περιγράφονται στο παράρτημα.  Άρθρο 2  Τα αναγκαία ποσά για τη διεξαγωγή των προγραμμάτων προϋπολογίζονται σε 75 εκατομμύρια ECU μαζί με τα έξοδα υπαλληλικού προσωπικού 19 ατόμων και κατανέμονται ως εξής:  - προστασία του περιβάλλοντος 55 εκατομμύρια ECU,  - κλιματολογία και φυσικοί κίνδυνοι 17 εκατομμύρια ECU,  - δοκιμαστικά σχέδια για τους τεχνολογικούς κινδύνους σοβαρών ατυχημάτων 3 εκατομμύρια ECU.  Άρθρο 3  Η Επιτροπή είναι υπεύθυνη για την εκτέλεση των προγραμμάτων. Επικουρείται στο έργο αυτό από τη Συμβουλευτική Επιτροπή Διαχείρισης και Συντονισμού (ΕΔΣ) «περιβάλλον και κλιματολογία» που συνιστάται με την απόφαση 84/338/Ευρατόμ/ΕΚΑΧ/ΕΟΚ (1).  Άρθρο 4  Τα προγράμματα επανεξετάζονται στο τέλος του δεύτερου έτους. Η επανεξέταση μπορεί να οδηγήσει σε αναθεώρησή τους στην αρχή του τρίτου έτους με κατάλληλες διαδικασίες και μετά από διαβουλεύσεις με την επιτροπή του άρθρου 3. Το Συμβούλιο και το Ευρωπαϊκό Κοινοβούλιο ενημερώνονται για τα αποτελέσματα της επανεξέτασης.  Άρθρο 5  1. Σχετικά με τις εναρμονισμένες ενέργειες και σύμφωνα με διαδικασία που θα καθοριστεί από την Επιτροπή, μετά από διαβουλεύσεις με την επιτροπή του άρθρουυ 3, τα συμμετέχοντα κράτη μέλη και η Κοινότητα ανταλλάσσουν τακτικά κάθε χρήσιμη πληροφορία που αφορά τη διεξαγωγή της έρευνας που καλύπτουν οι δραστηριότητες αυτές.  Τα συμμετέχοντα κράτη μέλη δίνουν στην Επιτροπή όλες τις αναγκαίες πληροφορίες για συντονιστικούς σκοπούς. Καταβάλλουν επίσης κάθε δυνατή προσπάθεια για να πληροφορούν την Επιτροπή σχετικά με παρόμοιες έρευνες που σχεδιάζονται ή διεξάγονται από φορείς μη υπαγόμενους στη δικαιοδοσία τους. Κάθε πληροφορία θεωρείται εμπιστευτική αν αυτό ζητηθεί από το κράτος μέλος που την παρέχει.  2. Μετά την ολοκλήρωση των προγραμμάτων η Επιτροπή, μετά από διαβουλεύσεις με την επιτροπή του άρθρου 3, υποβάλλει στα κράτη μέλη και στο Ευρωπαϊκό Κοινοβούλιο περιληπτική έκθεση σχετικά με την υλοποίηση και τα αποτελέσματα των εναρμονισμένων ενεργειών.  Η Επιτροπή δημοσιεύει την έκθεση που αναφέρεται στην παράγραφο 1 έξι μήνες μετά την αποστολή της στα κράτη μέλη, εκτός, εάν κάποιο από αυτά προβάλει αντιρρήσεις. Αν κάποιο κράτος μέλος προβάλει αντιρρήσεις η έκθεση διανέμεται, μετά από συμφωνία με την επιτροπή του άρθρου 3, μόνο στους οργανισμούς και τις επιχειρήσεις που θα την ζητήσουν και των οποίων οι έρευνες ή οι παραγωγικές δραστηριότητες δικαιολογούν την ενημέρωσή τους πάνω στα αποτελέσματα της έρευνας που καλύπτεται από τις εναρμονισμένες ενέργειες. Η Επιτροπή λαμβάνει όλα τα αναγκαία μέτρα ώστε η έκθεση να παραμείνει εμπιστευτική και να μη διαρρεύσει σε τρίτους.  Άρθρο 6  1. Σύμφωνα με το άρθρο 228 της συνθήκης, το Συμβούλιο μπορεί να συνάπτει συμφωνίες με τρίτα κράτη, ιδιαίτερα με εκείνα που συμμετέχουν στην Ευρωπαϊκή Συνεργασία στον τομέα της Επιστημονικής και Τεχνικής Έρευνας (COST), με προοπτική να συνδεθούν εν όλω ή εν μέρει με τα προγράμματα αυτά.  2. Η Επιτροπή εξουσιοδοτείται να διαπραγματευθεί τις συμφωνίες που αναφέρονται στην παράγραφο 1.  Λουξεμβούργο, 10 Ιουνίου 1986.  Για το Συμβούλιο  Ο Πρόεδρος  G.M.V. van AARDENNE  (1) ΕΕ αριθ. C 68 της 24. 3. 1986, σ. 76.  (2) ΕΕ αριθ. C 101 της 28. 4. 1986, σ. 1.  (3) ΕΕ αριθ. C 46 της 17. 2. 1983, σ. 1.  (4) ΕΕ αριθ. C 208 της 4. 8. 1983, σ. 1.  (1) ΕΕ αριθ. L 177 της 4. 7. 1984, σ. 25.  ΠΑΡΑΡΤΗΜΑ  ΠΡΟΣΤΑΣΙΑ ΤΟΥ ΠΕΡΙΒΑΛΛΟΝΤΟΣ  1.2 // Πιστώσεις: σύνολο   // 55 000 000 ECU,   // - συμβάσεις έρευνας   // 50 450 000 ECU,   // - εναρμονισμένες ενέργειες   // 4 550 000 ECU  Επιστημονικό περιεχόμενο του προγράμματος  Τα κατ' ιδίαν θέματα που αναφέρονται στους κατωτέρω 11 ερευνητικούς τομείς έχουν απλώς ενδεικτικό χαρακτήρα:  1. Επιπτώσεις των ρυπαντών στην υγεία  - Χρόνιες και μακροπρόθεσμες επιπτώσεις σε χαμηλά επίπεδα έκθεσης και πρώιμοι δείκτες των επιπτώσεων στην υγεία  - Επιδημιολογία και τάσεις της έκθεσης  2. Οικολογικές επιπτώσεις των ρυπαντών  - Επιπτώσεις σε ευαίσθητα είδη κεφαλαιώδους σημασίας  - Επιπτώσεις στα οικοσυστήματα  3. Εκτίμηση χημικών ουσιών  - Ανάπτυξη και αξιολόγηση των διαδικασιών ελέγχου  - Αντικατάσταση των σπονδυλωτών που χρησιμοποιούνται στους ελέγχους τοξικότητας  - Σχέσεις δομής/δραστικότητας (ΣΔΔ)  - Αξιολόγηση των χημικών ουσιών  4. Ποιότητα του αέρα  - Ανάλυση, πηγές, μεταφορά, μετασχηματισμός και εναπόθεση ρυπαντών,  - Επιπτώσεις της ρύπανσης του αέρα στο φυτικό περιβάλλον  - Επιπτώσεις της ρύπανσης του αέρα στα υλικά  - Χημεία της στρατόσφαιρας  - Τεχνικές τηλεανίχνευσης  - Ποιότητα του αέρα των εσωτερικών χώρων  5. Ποιότητα του νερού  - Αναλυτικές μέθοδοι  - Βιοτική και αβιοτική αποικοδόμηση των ρυπαντών  - Ευτροφισμός  - Τεχνικές τηλεανιχνεύσεις  6. Ποιότητα του εδάφους  - Αναλυτικές μέθοδοι  - Συμπεριφορά των ρυπαντών στο έδαφος  - Επιπτώσεις των ρυπαντών στο έδαφος  - Επιπτώσεις της γεωργικής και δασοκομικής δραστηριότητας στν ποιότητα του εδάφους  7. Έρευνα θορύβου  - Επιπτώσεις των θορύβων στο καρδιοαγγειακό σύστημα  - Σύγκριση μεταξύ των επιπτώσεων από στιγμιαίους ερεθιστικούς και από διαρκείς θορύβους  - Συνεργία μεταξύ θορύβου και δονήσεων  8. Έρευνα οικοσυστημάτων  - Βασική έρευνα πάνω στη λειτουργία των οικοσυστημάτων  - Επιπτώσεις της γεωργικής δραστηριότητας και της αστικοποίησης στα οικοσυστήματα, απώλεια της γενετικής ποικιλίας  - Περιβαλλοντική ωκεανογραφία  - Βιογεωχημικοί κύκλοι  - Διατήρηση της χλωρίδας και της πανίδας 9. Έρευνα αποβλήτων  - Διαχείριση αποβλήτων  - Οργανικά απόβλητα  - Τοξικά και επικίνδυνα απόβλητα  - Εγκαταλειμένες τοποθεσίες απόρριψης αποβλήτων  10. Ελάττωση της ρύπανσης  - Προηγμένες τεχνολογίες περιορισμού της ρύπανσης  - Καθαρές τεχνολογίες  11. Επιστημονικές βάσεις για περιβαλλοντική νομοθεσία και διαχείριση, συμπεριλαμβανομένης της εκπόνησης επιστημονικών κριτηρίων για την αξιολόγηση των επιπτώσεων στο περιβάλλον.  Εναρμονισμένες ενέργειες  Εναρμονισμένες ενέργειες μπορούν να υλοποιηθούν στους εξής τομείς στο πλαίσιο του επιστημονικού προγράμματος:  1. Επιπτώσεις της ρύπανσης του αέρα στα χερσαία και υδάτινα οικοσυστήματα,  2. Φυσικοχημική συμπεριφορά των ατμοσφαιρικών ρυπαντών.  3. Οργανισμοί μικρορυπαντές στο υδάτινο περιβάλλον.  4. Επεξεργασία και χρησιμοποίηση της οργανικής λυματολάσπης και υγρών γεωργικών αποβλήτων.  5. Οικολογία παράκτιου βάθους.  6. Ποιότητα του αέρα των εσωτερικών χώρων και η επίδρασή του στον άνθρωπο.  7. Προστασία βιολογικών ειδών.  8. Νέες τεχνολογίες και προστασία του περιβάλλοντος:  - περιβαλλοντικές συνέπειες των νέων τεχνολογικών διαδικασιών,  - περιβαλλοντικές συνέπειες νέων τεχνολογικών προϊόντων,  - χρησιμοποίηση νέων τεχνολογιών για την προστασία του περιβάλλοντος.  9. Ανθεκτικότητα του περιβάλλοντος και της υγείας για προϊόντα με ίνες.  ΚΛΙΜΑΤΟΛΟΓΙΑ ΚΑΙ ΦΥΣΙΚΟΙ ΚΙΝΔΥΝΟΙ  Πιστώσεις: 17 000 000 ECU  Επιστημονικό περιεχόμενο του προγράμματος  Α. ΚΛΙΜΑΤΟΛΟΓΙΑ  1.2 // 1.   // Η φυσική βάση του κλίματος   // 1.1.  // Κλίματα του παρελθόντος και κλιματική μεταβολή.   // 1.2.  // Κλιματικώς σημαντικές λειτουργίες.   // 1.3.   // Κατασκευή προτύπων και πρόβλεψη των ευρωπαϊκών κλιμάτων σε παγκόσμια συσχέτιση.   // 1.4.   // Μελέτες που αφορούν τη δυνατότητα εποχιακής (3-6 μήνες) πρόβλεψης του ευρωπαϊκού κλίματος.  // 2.   // Βαθμός ευαισθησίας του κλίματος   // 2.1.  // Μεταβολές στην ατμοσφαιρική σύσταση.   // 2.1.1.   // Οι κλιματικές επιπτώσεις της αύξησης του διοξειδίου του άνθρακα.  // 2.1.2,   // Πλευρές του παγκόσμιου κύκλου άνθρακα που έχουν σημασία για την πρόβλεψη του κλίματος.   // 2.1.3.   // Η επίδραση στο κλίμα από άλλα αέρια και σωματίδια σε μικρές ποσότητες.   // 2.2.   // Κλιματική επίπτωση από τις μεταβολές στα χαρακτηριστικά της επιφάνειας του εδάφους.   // 2.3.  // Έγκαιρη διάγνωση των κλιματικών μεταβολών (προσδιορισμός και μελέτη των παραμέτρων που μπορούν να χρησιμοποιηθούν ως πρώιμοι δείκτες κλιματικών μεταβολών. Βελτίωση των τεχνικών διάγνωσης του σήματος που υπερβαίνει το επίπεδο του θορύβου).  // 3.   // Κλιματικές επιπτώσεις   // 3.1.   // Επιπτώσεις των αλλαγών ή διακυμάνσεων του κλίματος στους χερσαίους πόρους, συμπεριλαμβανομένου και του εδάφους, και στα οικοσυστήματα, με ιδιαίτερη έμφαση στα προβλήματα της απερήμωσης.   // 3.2.  // Επιπτώσεις των διακυμάνσεως του κλίματος στους υδατικούς πόρους της Ευρώπης, συμπεριλαμβανομένης και της ανάπτυξης προτύπων με βάση το κλίμα για την αξιολόγηση και πρόβλεψή τους.   // 3.3.   // Επιπτώσεις στη λειτουργία της ευρωπαϊκής χλωρίδας από την αύξηψη του CO2 στην ατμόσφαιρα, στο πλαίσιο μιας κλιματικής μεταβολής.   // 3.4.   // Επιπτώσεις των διακυμάνσεων του κλίματος στους θαλάσσιους πόρους και την αλιεία.   // 3.5.   // Χρησιμοποίηση των γνώσεων σχετικά με το κλίμα, για την καλύτερη διαχείριση των χερσαίων και υδάτινων πόρων.  Β. ΦΥΣΙΚΟΙ ΚΙΝΔΥΝΟΙ  1.2 // 1.   // Αίτια, μηχανισμοί και επιπτώσεις κλιματολογικών ανωμαλιών και ασυνήθων ή απότομων γεγονότων, με στόχο τη μείωση των ανθρωπίνων και υλικών απωλειών.   // 2.  // Εκτίμηση σεισμικών κινδύνων.   // 2.1.   // Δημιουργία δικτύου ερευνητικών ομάδων με έμφαση σ' ένα σύστημα φορητών σταθμών μέτρησης σε ιδιαίτερα σεισμογενείς περιοχές καθώς και στη δυνατότητα ταχείας επέμβασης μετά από καταστρεπτικούς σεισμούς.   // 2.2.   // Δημιουργία δικτύου τραπεζών δεδομένων σχετικών με τη σεισμολογία, τις σεισμικές καταστροφές και τις περιοχές έντονης σεισμικής δραστηριότητας.   // 2.3.  // Σχετική θεωρητική και πρακτική εκπαίδευση.   //   // Η έρευνα που υπάγεται στο σημείο Β.2 θα διεξαχθεί ως κοινοτική εναρμονισμένη ενέργεια.  ΔΟΚΙΜΑΣΤΙΚΑ ΣΧΕΔΙΑ ΓΙΑ ΣΟΒΑΡΟΥΣ ΤΕΧΝΟΛΟΓΙΚΟΥΣ ΚΙΝΔΥΝΟΥΣ  Πιστώσεις: 3 000 000 ECU  ΕΠΙΣΤΗΜΟΝΙΚΟ ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ  Ενδεικτικά σχέδια και μελέτες μπορούν να αναληφθούν στους εξής τομείς:  Α. Φυσικά και χημικά φαινόμενα και μετριασμός των επιπτώσεων των ατυχημάτων.  Β. Εκτίμηση και διαχείριση του κινδύνου.


title: Απόφαση 2012/388/ΚΕΠΠΑ του Συμβουλίου, της 16ης Ιουλίου 2012 , για την τροποποίηση της απόφασης 2010/231/ΚΕΠΠΑ για περιοριστικά μέτρα κατά της Σομαλίας

text:
               17.7.2012

               EL

               Επίσημη Εφημερίδα της Ευρωπαϊκής Ένωσης

               L 187/38

         ΑΠΌΦΑΣΗ 2012/388/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Ιουλίου 2012
   για την τροποποίηση της απόφασης 2010/231/ΚΕΠΠΑ για περιοριστικά μέτρα κατά της Σομαλίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 29,
   Εκτιμώντας τα ακόλουθα:

               (1)

               Στις 26 Απριλίου 2010, το Συμβούλιο εξέδωσε την απόφαση 2010/231/ΚΕΠΠΑ (1) 2009/138/ΚΕΠΠΑ.

               (2)

               Στις 17 Φεβρουαρίου 2012, η Επιτροπή Κυρώσεων του Συμβουλίου Ασφαλείας που έχει συσταθεί κατ’ εφαρμογή του ψηφίσματος 751 (1992) του Συμβουλίου Ασφαλείας των Ηνωμένων Εθνών σχετικά με τη Σομαλία («Επιτροπή Κυρώσεων») επικαιροποίησε τον κατάλογο των προσώπων και φορέων που υπόκεινται σε περιοριστικά μέτρα.

               (3)

               Στις 22 Φεβρουαρίου 2012, το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε το ψήφισμα 2036 (2012), με το οποίο αποφάσισε ότι τα κράτη μέλη θα πρέπει να λάβουν τα αναγκαία μέτρα ώστε να εμποδίσουν την άμεση ή έμμεση εισαγωγή ξυλανθράκων από τη Σομαλία, ανεξαρτήτως της καταγωγής των ξυλανθράκων.

               (4)

               Κατόπιν τούτου θα πρέπει να τροποποιηθεί αναλόγως η απόφαση 2010/231/ΚΕΠΠΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στην απόφαση 2010/231/ΚΕΠΠΑ προστίθεται το εξής άρθρο:

      «Άρθρο 1α
      1.   Απαγορεύεται η άμεση ή έμμεση εισαγωγή, αγορά ή μεταφορά ξυλανθράκων από τη Σομαλία, ανεξαρτήτως της προέλευσης των ξυλανθράκων.
      Η Ευρωπαϊκή Ένωση λαμβάνει τα αναγκαία μέτρα για τον προσδιορισμό των συγκεκριμένων αγαθών που εμπίπτουν σ’ αυτή τη διάταξη.
      2.   Απαγορεύεται η άμεση ή έμμεση παροχή χρηματοδότησης ή χρηματικής βοήθειας, καθώς και ασφάλισης ή αντασφάλισης, σχετικά με την εισαγωγή, αγορά ή μεταφορά ξυλανθράκων από τη Σομαλία.».

   Άρθρο 2
   Το πρόσωπο που αναφέρεται στο παράρτημα της παρούσας απόφασης προστίθεται στον κατάλογο των προσώπων που περιλαμβάνονται στο τμήμα I του παραρτήματος της απόφασης 2010/231/ΚΕΠΠΑ.
   Άρθρο 3
   Η παρούσα απόφαση ισχύει από την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Ιουλίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  ΕΕ L 105 της 27.4.2010, σ. 17.

      ΠΑΡΑΡΤΗΜΑ

         Πρόσωπο που αναφέρεται στο άρθρο 2

      Ο Jim’ale, Ali Ahmed Nur, γνωστός και ως α) Jim’ale, Ahmed Ali, β) Jim’ale, Ahmad Nur Ali, γ) Jim’ale, Sheikh Ahmed, δ) Jim’ale, Ahmad Ali, ε) Jim’ale, Shaykh Ahmed Nur
      Ημερομηνία γέννησης: 1954. Τόπος γέννησης: Eilbur, Σομαλία. Ιθαγένεια: Σομαλική. Άλλη ιθαγένεια: Τζιμπουτί. Αριθ. διαβατηρίου: A0181988 (Σομαλία), λήξη 23 Ιανουαρίου 2011. Τοποθεσία: Τζιμπουτί, Δημοκρατία του Τζιμπουτί. Ημερομηνία χαρακτηρισμού ΗΕ: 17 Φεβρουαρίου 2012
      Ο Ali Ahmed Nur Jim’ale (Jim’ale) υπηρέτησε σε ηγετικούς ρόλους στο πρώην Συμβούλιο ισλαμικών δικαστηρίων της Σομαλίας, επίσης γνωστό ως Ισλαμική Ένωση Δικαστηρίων της Σομαλίας, το οποίο ήταν ριζοσπαστικό - ισλαμικό στοιχείο. Τα πιο ριζοσπαστικά στοιχεία της Ισλαμικής Ένωσης Δικαστηρίων της Σομαλίας σχημάτισαν την ομάδα που είναι γνωστή ως al-Shabaab. Η al-Shabaab καταχωρίστηκε για στοχοθετημένες κυρώσεις τον Απρίλιο 2010 από τη σχετική επιτροπή, η οποία έχει συσταθεί βάσει των αποφάσεων 751 (1992) και 1907 (2009) του Συμβουλίου Ασφαλείας των Ηνωμένων Εθνών σχετικά με τη Σομαλία και την Ερυθραία («Επιτροπή Κυρώσεων Σομαλίας/Ερυθραίας»). Η Επιτροπή Κυρώσεων έχει καταχωρίσει την al-Shabaab ως φορέα που έχει συμμετάσχει σε πράξεις που απειλούν, άμεσα ή έμμεσα, την ειρήνη, ασφάλεια ή σταθερότητα της Σομαλίας, συμπεριλαμβανομένων και πράξεων που συνιστούν απειλή κατά της σομαλικής Μεταβατικής Ομοσπονδιακής κυβέρνησης.
      Σύμφωνα με την από 18ης Ιουλίου 2011 έκθεση της ομάδας παρακολούθησης της Επιτροπής Κυρώσεων Σομαλίας/Ερυθραίας (S/2011/433), ο Jim’ale αναγνωρίζεται ως εξέχων επιχειρηματίας και φυσιογνωμία του κυκλώματος του εμπορίου ξυλάνθρακα-ζάχαρης της al-Shabaab, ο οποίος μάλιστα επωφελείται από προνομιακές σχέσεις μαζί της.
      Ο Jim’ale έχει εντοπιστεί μεταξύ των βασικών χρηματοδοτών της al-Shabaab, με την οποία είναι ιδεολογικά ευθυγραμμισμένος. Ο Jim’ale παρέσχε καίρια χρηματοδότηση και πολιτική στήριξη στον Hassan Dahir Aweys («Aweys»), ο οποίος έχει επίσης καταχωριστεί από την Επιτροπή Κυρώσεων Σομαλίας/Ερυθραίας. Ο πρώην υποεμίρης της al-Shabaab Muktar Robow αναφέρθηκε ότι εξακολουθεί να δραστηριοποιείται πολιτικά εντός της οργάνωσης της al-Shabaab κατά τα μέσα του 2011. Ο Robow προσέλαβε τους Aweys και Jim’ale σε μια προσπάθεια να προωθηθούν οι κοινοί τους στόχοι και να εδραιωθεί η γενική τους θέση στα πλαίσια της διαμάχης περί την ηγεσία της al-Shabaab.
      Το φθινόπωρο του 2007, ο Jim’ale ίδρυσε για εξτρεμιστικές δραστηριότητες «εταιρεία-βιτρίνα» στο Τζιμπουτί με την επωνυμία Investors Group. Βραχυπρόθεσμος στόχος της εταιρείας ήταν η αποσταθεροποίηση της Σομαλιλάνδης, μέσω της χρηματοδότησης εξτρεμιστικών δραστηριοτήτων και αγορών όπλων. Η εταιρεία συνέδραμε τη λαθραία διακίνηση φορητών όπλων από την Ερυθραία, μέσω Τζιμπουτί, στην 5η περιφέρεια της Αιθιοπίας όπου εξτρεμιστές παρέλαβαν το φορτίο. Στα μέσα του 2008, ο Jim’ale συνέχιζε να λειτουργεί την Investors Group.
      Στο τέλος Σεπτεμβρίου 2010, ο Jim’ale ίδρυσε την ZAAD, επιχείρηση μεταφοράς χρημάτων από κινητό σε κινητό και συμφώνησε με την al-Shabaab για πιο ανώνυμες μεταφορές χρημάτων καταργώντας την υποχρεωτική επίδειξη στοιχείων ταυτότητας.
      Στα τέλη του 2009, ο Jim’ale διέθετε γνωστό ταμείο «χαουάλα» για την είσπραξη ζακάτ με αποδέκτη την al-Shabaab.


title: 2014/239/ΕΕ: Απόφαση του Συμβουλίου, της 14ης Απριλίου 2014 , σχετικά με τη σύναψη συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή προσώπων που διαμένουν χωρίς άδεια

text:
               30.4.2014

               EL

               Επίσημη Εφημερίδα της Ευρωπαϊκής Ένωσης

               L 128/15

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 14ης Απριλίου 2014
   σχετικά με τη σύναψη συμφωνίας μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή προσώπων που διαμένουν χωρίς άδεια

      (2014/239/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 79 παράγραφος 3, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη γνώμη του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Σύμφωνα με την απόφαση 2014/242/ΕΕ του Συμβουλίου (1), υπεγράφη εξ ονόματος της Ένωσης, η συμφωνία μεταξύ της Ευρωπαϊκής Ένωσης και της Δημοκρατίας του Αζερμπαϊτζάν (η «συμφωνία») για την επανεισδοχή προσώπων που διαμένουν χωρίς άδεια, με την επιφύλαξη σύναψής της σε μεταγενέστερη ημερομηνία.

               (2)

               Η συμφωνία θα πρέπει να εγκριθεί.

               (3)

               Η συμφωνία ιδρύει μεικτή επιτροπή επανεισδοχής, η οποία δύναται να θεσπίσει τον εσωτερικό της κανονισμό. Είναι σκόπιμο να προβλεφθεί απλουστευμένη διαδικασία για τον καθορισμό της θέσης της Ένωσης στη συγκεκριμένη περίπτωση.

               (4)

               Σύμφωνα με τα άρθρα 1 και 2 του πρωτοκόλλου αριθ. 21 για τη θέση του Ηνωμένου Βασιλείου και της Ιρλανδίας σχετικά με τον χώρο ελευθερίας, ασφάλειας και δικαιοσύνης, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και με την επιφύλαξη του άρθρου 4 του εν λόγω πρωτοκόλλου, τα εν λόγω κράτη μέλη δεν συμμετέχουν στη θέσπιση της παρούσας απόφασης και δεν δεσμεύονται από αυτήν.

               (5)

               Σύμφωνα με τα άρθρα 1 και 2 του πρωτοκόλλου αριθ. 22 για τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στη θέσπιση της παρούσας απόφασης και δεν δεσμεύεται από αυτή ούτε υπόκειται στην εφαρμογή της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Δημοκρατίας του Αζερμπαϊτζάν για την επανεισδοχή προσώπων που διαμένουν χωρίς άδεια εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το ή τα πρόσωπα που είναι αρμόδια να προβούν, εξ ονόματος της Ένωσης, στην κοινοποίηση που προβλέπεται στο άρθρο 23 παράγραφος 2 της συμφωνίας, προκειμένου να εκφραστεί η συναίνεση της Ένωσης να δεσμευθεί από τη συμφωνία (2).
   Άρθρο 3
   Η Επιτροπή, επικουρούμενη από εμπειρογνώμονες των κρατών μελών, εκπροσωπεί την Ένωση στη μεικτή επιτροπή επανεισδοχής που συγκροτείται βάσει του άρθρου 19 της συμφωνίας.
   Άρθρο 4
   Η θέση της Ένωσης στο πλαίσιο της μεικτής επιτροπής επανεισδοχής όσον αφορά τη θέσπιση του εσωτερικού κανονισμού της επιτροπής αυτής, κατά τα οριζόμενα στο άρθρο 19 παράγραφος 5 της συμφωνίας, αποφασίζεται από την Επιτροπή κατόπιν διαβουλεύσεων με την ειδική επιτροπή που διορίζει το Συμβούλιο.
   Άρθρο 5
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 14 Απριλίου 2014.

            Για το Συμβούλιο

            Ο Πρόεδρος

         Α. ΤΣΑΥΤΆΡΗΣ

      (1)  Βλέπε σελίδα 47 της παρούσας Επίσημης Εφημερίδας.

      (2)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.


title: 2007/155/ΕΚ: Απόφαση του Συμβουλίου, της 5ης Μαρτίου 2007 , για την τροποποίηση της απόφασης 2000/265/ΕΚ περί θεσπίσεως δημοσιονομικού κανονισμού για τα δημοσιονομικά θέματα της διαχείρισης, από τον αναπληρωτή γενικό γραμματέα του Συμβουλίου, των συμβάσεων τις οποίες συνάπτει ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών SISNET για το περιβάλλον Σένγκεν

text:
               8.3.2007

               EL

               Επίσημη Εφημερίδα της Ευρωπαϊκής Ένωσης

               L 68/5

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 5ης Μαρτίου 2007
   για την τροποποίηση της απόφασης 2000/265/ΕΚ περί θεσπίσεως δημοσιονομικού κανονισμού για τα δημοσιονομικά θέματα της διαχείρισης, από τον αναπληρωτή γενικό γραμματέα του Συμβουλίου, των συμβάσεων τις οποίες συνάπτει ως αντιπρόσωπος ορισμένων κρατών μελών όσον αφορά την εγκατάσταση και τη λειτουργία του δικτύου επικοινωνιών «SISNET» για το περιβάλλον Σένγκεν
   (2007/155/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, και ιδίως το άρθρο 2 παράγραφος 1 δεύτερο εδάφιο πρώτη πρόταση του πρωτοκόλλου,
   Εκτιμώντας τα ακόλουθα:

               (1)

               Ο αναπληρωτής γενικός γραμματέας του Συμβουλίου έχει εξουσιοδοτηθεί, με την απόφαση 1999/870/ΕΚ (1) και την απόφαση 2007/149/ΕΚ (2) να ενεργεί, στη συνάρτηση της ενσωμάτωσης του κεκτημένου Σένγκεν στο πλαίσιο της Ευρωπαϊκής Ένωσης, ως εκπρόσωπος ορισμένων κρατών μελών για τη σύναψη συμβάσεων που αφορούν την εγκατάσταση και τη λειτουργία της επικοινωνιακής υποδομής για το περιβάλλον Σένγκεν, («SISNET») και να διαχειρίζεται τις εν λόγω συμβάσεις, εν αναμονή της μετάβασης σε επικοινωνιακή υποδομή εις βάρος της Ευρωπαϊκής Κοινότητας.

               (2)

               Οι δημοσιονομικές υποχρεώσεις που απορρέουν από τις συμβάσεις αυτές καλύπτονται από ειδικό προϋπολογισμό (στο εξής «προϋπολογισμός SISNET») από τον οποίο χρηματοδοτείται η προαναφερόμενη στις εν λόγω αποφάσεις του Συμβουλίου επικοινωνιακή υποδομή.

               (3)

               Τα νέα κράτη μέλη, κατά την έννοια της πράξης προσχώρησης του 2003, εξαιρουμένης της Κύπρου, θα συνδεθούν με το σύστημα πληροφοριών Σένγκεν πρώτης γενιάς (SIS 1+) σε ημερομηνία που θα ορισθεί από το Συμβούλιο σύμφωνα με το άρθρο 3 παράγραφος 2 της πράξης προσχώρησης έως του 2003 (στο εξής «σχέδιο SISone4ALL»).

               (4)

               Από την ημερομηνία εκείνη, τα εν λόγω κράτη μέλη θα πρέπει να συμμετέχουν στον προϋπολογισμό.

               (5)

               Δύο κράτη μέλη, ήτοι η Ιρλανδία και το Ηνωμένο Βασίλειο, τα οποία συνεισφέρουν στον προϋπολογισμό SISNET χωρίς όμως να είναι συνδεδεμένα με το σύστημα πληροφοριών Σένγκεν, θα πρέπει να μην υποχρεούνται να συνεισφέρουν στις πρόσθετες δαπάνες που απαιτούνται για το σχέδιο SISone4ALL,

         ΑΠΟΦΑΣΙΖΕΙ:
   Άρθρο 1
   Η απόφαση 2000/265/ΕΚ (3) τροποποιείται ως ακολούθως:

               1)

               Το άρθρο 1 αντικαθίσταται από το ακόλουθο κείμενο:
               «Άρθρο 1
               1.   Για τους σκοπούς του παρόντος δημοσιονομικού κανονισμού, ο “προϋπολογισμός” είναι η πράξη που προβλέπει και προεγκρίνει, για κάθε οικονομικό έτος, τα έσοδα και τις δαπάνες που απαιτούνται για την εκπλήρωση των υποχρεώσεων που απορρέουν από τις συμβάσεις που αναφέρονται στις αποφάσεις 1999/870/ΕΚ και 2007/149/ΕΚ (4).
               2.   Για τους σκοπούς του παρόντος δημοσιονομικού κανονισμού, ως “SISNET” νοείται η επικοινωνιακή υποδομή για το περιβάλλον Σένγκεν κατά τα αναφερόμενα στις αποφάσεις 1999/870/ΕΚ και 2007/149/ΕΚ.

               2)

               Στο άρθρο 25, η παράγραφος 1 αντικαθίσταται από το ακόλουθο κείμενο:
               «1.   Τα έσοδα του προϋπολογισμού αποτελούνται από τις χρηματικές συνεισφορές των εξής κρατών μελών: Αυστρίας, Βελγίου, Τσεχικής Δημοκρατίας, Δανίας, Εσθονίας, Φιλανδίας, Γαλλίας, Γερμανίας, Ελλάδας, Ουγγαρίας, Ιρλανδίας, Ιταλίας, Λεττονίας, Λιθουανίας, Λουξεμβούργου, Μάλτας, Κάτω Χωρών, Πολωνίας, Πορτογαλίας, Σλοβακίας, Σλοβενίας, Ισπανίας, Σουηδίας, Ηνωμένου Βασιλείου, καθώς επίσης και της Νορβηγίας και Ισλανδίας.».

               3)

               Στο άρθρο 26, προστίθεται η ακόλουθη πρόταση:
               «Η Ιρλανδία και το Ηνωμένο Βασίλειο δεν συνεισφέρουν στις πρόσθετες δαπάνες που συνεπάγεται η επέκταση της επικοινωνιακής υποδομής στην Τσεχική Δημοκρατία, την Εσθονία, την Ουγγαρία, τη Λεττονία, τη Λιθουανία, τη Μάλτα, την Πολωνία, τη Σλοβακία και τη Σλοβενία.».

               4)

               Στο άρθρο 28, προστίθεται η ακόλουθη παράγραφος:
               «3.   Κατά παρέκκλιση από την παράγραφο 1 και με την επιφύλαξη των διατάξεων του άρθρου 49, η Τσεχική Δημοκρατία, η Εσθονία, η Ουγγαρία, η Λεττονία, η Λιθουανία, η Μάλτα, η Πολωνία, η Σλοβακία και η Σλοβενία, υποχρεούνται να καταβάλλουν τις αρχικές συνεισφορές τους σύμφωνα με χρονοδιάγραμμα το οποίο θα ορίσουν τα κράτη μέλη του άρθρου 25.».

               5)

               Το άρθρο 29 τροποποιείται ως εξής:

                           α)

                           Οι παράγραφοι 2 και 3 αντικαθίστανται από το ακόλουθο κείμενο:
                           «2.   Όλες οι προαναφερθείσες συμβάσεις η εκτιμώμενη αξία των οποίων είναι ίση ή μεγαλύτερη από τα κατώτατα όρια που ορίζονται στην οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (5) συνάπτονται σύμφωνα με τις διατάξεις της ανωτέρω οδηγίας (στο εξής “οδηγία για τις δημόσιες συμβάσεις”).
                           3.   Οι συμβάσεις η εκτιμώμενη αξία των οποίων δεν υπερβαίνει τα κατώτατα όρια που ορίζονται στην οδηγία για τις δημόσιες συμβάσεις, μπορούν να συνάπτονται με απευθείας ανάθεση. Σε αυτές τις περιπτώσεις, ωστόσο, τα κράτη μέλη του άρθρου 25 δεσμεύονται, στο μέτρο του δυνατού και διά παντός καταλλήλου μέτρου, να παρέχουν στους προμηθευτές που είναι σε θέση να προμηθεύσουν τα εν λόγω αγαθά ή υπηρεσίες τη δυνατότητα να διαγωνίζονται.

                           β)

                           Η παράγραφος 5 αντικαθίσταται από το ακόλουθο κείμενο:
                           «5.   Οι διαδικασίες υποβολής προσφορών και τα κριτήρια επιλογής και ανάθεσης καθορίζονται και διέπονται από τις διατάξεις της οδηγίας για τις δημόσιες συμβάσεις, όπως συμπληρώνονται από τις διατάξεις του παρόντος δημοσιονομικού κανονισμού.».

               6)

               Στο άρθρο 37, το πέμπτο εδάφιο αντικαθίσταται από το ακόλουθο κείμενο:
               «Η συμβουλευτική επιτροπή επιδιώκει να εκδίδει τις γνώμες της με συναίνεση. Εάν η συναίνεση δεν είναι δυνατή, η συμβουλευτική επιτροπή εκδίδει τη γνώμη της με απλή πλειοψηφία των αντιπροσώπων της. Απαιτείται απαρτία 19 αντιπροσώπων για να είναι έγκυρες οι εργασίες της. Σε περίπτωση ισοψηφίας, υπερισχύει η ψήφος του προέδρου.».

               7)

               Στο άρθρο 39, το στοιχείο α) αντικαθίσταται από το ακόλουθο κείμενο:

                           «α)

                           Όλες οι προτεινόμενες συμβάσεις για προμήθειες ή υπηρεσίες, συμπεριλαμβανομένων των μελετών, η εκτιμώμενη αξία των οποίων είναι ίση ή μεγαλύτερη από τα κατώτατα όρια που ορίζονται από την οδηγία για τις δημόσιες συμβάσεις·».

               8)

               Στο άρθρο 43, η παράγραφος 4 αντικαθίσταται από το ακόλουθο κείμενο:
               «4.   Η παροχή της εγγύησης αυτής είναι υποχρεωτική στην περίπτωση που η αξία της σύμβασης είναι ίση ή μεγαλύτερη από τα κατώτατα όρια που ορίζονται στην οδηγία για τις δημόσιες συμβάσεις.».

               9)

               Στο άρθρο 49, το στοιχείο γ) αντικαθίσταται από το ακόλουθο κείμενο:

                           «γ)

                           αναπροσαρμογή των συνεισφορών των κρατών του άρθρου 25, ώστε να ορισθεί η καταλογιστέα στο άλλο κράτος αναλογία των μέχρι τότε δαπανών του άλλου κράτους για την εγκατάσταση του SISNET. Το εν λόγω ποσοστό υπολογίζεται βάσει του μεριδίου πόρων ΦΠΑ που κατέβαλε το άλλο κράτος επί του συνόλου των πόρων ΦΠΑ των Ευρωπαϊκών Κοινοτήτων, για τα προηγούμενα οικονομικά έτη κατά τα οποία πραγματοποιήθηκαν οι αναγκαίες δαπάνες για την εγκατάσταση του SISNET. Αν δεν διατίθενται δεδομένα σχετικά με τους πόρους ΦΠΑ, η αναπροσαρμογή των συνεισφορών υπολογίζεται βάσει του μεριδίου κάθε ενδιαφερομένου κράτους μέλους στο σύνολο του ΑΕΠ όλων των κρατών μελών του άρθρου 25. Βάσει της ποσοστιαίας συνεισφοράς, εκδίδεται “πιστωτικό σημείωμα” υπέρ των κρατών του άρθρου 25 κατ’ αναλογία του αντίστοιχου μεριδίου τους, όπως υπολογίζεται βάσει του άρθρου 26. Τα λοιπά κράτη μπορούν να επιλέξουν είτε να συμψηφίσουν το ποσό αυτό με το οικείο μερίδιο του προϋπολογισμού είτε να ζητήσουν να τους επιστραφεί.».

         Άρθρο 2
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 5 Μαρτίου 2007.

            Για το Συμβούλιο

            Ο Πρόεδρος

         F.-W. STEINMEIER

      (1)  ΕΕ L 337 της 30.12.1999, σ. 41.

      (2)  ΕΕ L 66 της 6.3.2007, σ. 19.

      (3)  ΕΕ L 85 της 6.4.2000, σ. 12. Απόφαση όπως τροποποιήθηκε τελευταία με την απόφαση 2003/171/ΕΚ (ΕΕ L 69 της 13.3.2003, σ. 25).

      (4)  ΕΕ L 66 της 6.3.2007, σ. 19.».

      (5)  ΕΕ L 134 της 30.4.2004, σ. 114. Οδηγία όπως τροποποιήθηκε τελευταία με την οδηγία 2006/97/ΕΚ του Συμβουλίου (ΕΕ L 363 της 20.12.2006, σ. 107).».


Avis juridique important

|

32003D0830

2003/830/ΕΚ,Ευρατόμ: Απόφαση του Συμβουλίου, της 24ης Νοεμβρίου 2003, για το διορισμό ενός μέλους από την Αυστρία στην Ευρωπαϊκή Οικονομική και Κοινωνική Επιτροπή

Επίσημη Εφημερίδα αριθ. L 313 της 28/11/2003 σ. 0060 - 0060

Απόφαση του Συμβουλίουτης 24ης Νοεμβρίου 2003για το διορισμό ενός μέλους από την Αυστρία στην Ευρωπαϊκή Οικονομική και Κοινωνική Επιτροπή(2003/830/ΕΚ, Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258,τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166,την απόφαση 2002/758/ΕΚ, Ευρατόμ του Συμβουλίου, της 17ης Σεπτεμβρίου 2002, για το διορισμό των μελών της Οικονομικής και Κοινωνικής Επιτροπής, για την περίοδο από 21 Σεπτεμβρίου 2002 έως 20 Σεπτεμβρίου 2006(1),Εκτιμώντας ότι μετά την παραίτηση του κ. Friedrich DINKHAUSER, η οποία γνωστοποιήθηκε στο Συμβούλιο στις 14 Απριλίου 2003, έχει κενωθεί μια θέση μέλους στην προαναφερόμενη Επιτροπή,Έχοντας υπόψη τις υποψηφιότητες που πρότεινε η κυβέρνηση της Αυστρίας,Έχοντας λάβει τη γνώμη της Επιτροπής των Ευρωπαϊκών Κοινοτήτων,ΑΠΟΦΑΣΙΖΕΙ:Άρθρο μόνοΟ κ. Heinz PETER διορίζεται μέλος της Ευρωπαϊκής Οικονομικής και Κοινωνικής Επιτροπής, σε αντικατάσταση του κ. Friedrich DINKHAUSER και για το υπόλοιπο της θητείας του, δηλαδή έως τις 20 Σεπτεμβρίου 2006.Βρυξέλλες, 24 Νοεμβρίου 2003.Για το ΣυμβούλιοΟ ΠρόεδροςG. Magri(1) ΕΕ L 253 της 21.9.2002, σ. 9.


Avis juridique important

|

31998D0715(01)

Απόφαση του Συμβουλίου της 6ης Ιουλίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των νοσοκόμων

Επίσημη Εφημερίδα αριθ. C 219 της 15/07/1998 σ. 0001 - 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Ιουλίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των νοσοκόμων (98/C 219/01)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:την απόφαση 77/454/ΕΟΚ του Συμβουλίου, της 27ης Ιουνίου 1977, σχετικά με τη σύσταση συμβουλευτικής επιτροπής για την κατάρτιση των νοσοκόμων (1), και ιδίως τα άρθρα 3 και 4,την πράξη προσχωρήσεως του 1994, και ιδίως το άρθρο 165 παράγραφος 1,Εκτιμώντας:ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετούς διάρκειας 7ότι με την απόφασή του της 25ης Ιουλίου 1994 (2), το Συμβούλιο διόρισε τα τακτικά και αναπληρωματικά μέλη της εν λόγω επιτροπής για την περίοδο από 25 Ιουλίου 1994 έως 24 Ιουλίου 1997 7ότι με την απόφασή του της 24ης Ιουλίου 1995 (3), το Συμβούλιο διόρισε τα τακτικά και αναπληρωματικά μέλη της εν λόγω επιτροπής που προτείνονται από την Ιταλία, την Αυστρία, τη Φινλανδία και τη Σουηδία για την ίδια περίοδο 7ότι οι κυβερνήσεις δεκατεσσάρων κρατών μελών υπέβαλαν εκάστη κατάλογο υποψηφίων για το διορισμό, την αντικατάσταση ή την ανανέωση της θητείας των εν λόγω τακτικών και αναπληρωματικών μελών,ΑΠΟΦΑΣΙΖΕΙ:Άρθρο μόνο Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των νοσοκόμων, και για τη χρονική περίοδο από 6 Ιουλίου 1998 έως 5 Ιουλίου 2001:Α. >ΘΕΣΗ ΠΗΝΑΚΑ>Β. >ΘΕΣΗ ΠΗΝΑΚΑ>Γ. >ΘΕΣΗ ΠΗΝΑΚΑ>Βρυξέλλες, 6 Ιουλίου 1998.Για το ΣυμβούλιοΟ ΠρόεδροςR. EDLINGER(1) ΕΕ L 176 της 15.7.1977, σ. 11.(2) ΕΕ C 221 της 9.8.1994, σ. 3.(3) ΕΕ C 206 της 11.8.1995, σ. 2.